cyanic-selkie/wikianc huggingface dataset:
മഹ്മൂദ് താർസി
200px|right|thumb|മഹ്മൂദ് തർസിയും ഭാര്യ അസ്മ രസ്മിയയും അഫ്ഗാനിസ്താനിലെ ഒരു മഹാനായ പണ്ഡിതനും, രാഷ്ട്രീയനേതാവുമായിരുന്നു മഹ്മൂദ് ബെഗ് താർസി (1865 ഓഗസ്റ്റ് 23 - ഗസ്നി - 1933 നവംബർ 22 - ഇസ്താംബൂൾ) എന്ന മഹ്മൂദ് താർസി (പഷ്തു: محمود طرزۍ, പേർഷ്യൻ: محمود بیگ طرزی). അഫ്ഗാൻ പത്രപ്രവർത്തനത്തിന്റെ പിതാവായും ഇദ്ദേഹം അറിയപ്പെടുന്നു. ഒരു ആധുനികചിന്തകനായിരുന്ന ഇദ്ദേഹം, തുർക്കിയിലെ കമാൽ അത്താത്തുർക്കിന്റെ പാത പിന്തുടർന്ന് അഫ്ഗാനിസ്താനിൽ ആധുനികവൽക്കരണത്തിനും മതേതരമൂല്യങ്ങൾക്കുമായും നിലകൊള്ളുകയും മതതീവ്രവാദത്തെയും മതാതിഷ്ഠിത പിന്തിരിപ്പൻ ആശയങ്ങളേയും ശക്തമായി എതിർക്കുകയും ചെയ്തു. അമീർ ഹബീബുള്ള, അമാനുള്ള എന്നിവരുടെ ഭരണകാലത്ത്, അഫ്ഗാൻ രാഷ്ട്രീയത്തിൽ നിർണായകസ്വാധീനം ചെലുത്താൻ ഇദ്ദേഹത്തിനായി. അമാനുള്ള ഖാന്റെ കാലത്ത് തയ്യാറാക്കപ്പെട്ട അഫ്ഗാനിസ്താന്റെ ആദ്യത്തെ ഭരണഘടനയായ നിസാം നാമെ, മഹ്മൂദ് താർസിയുടെ ആശയങ്ങൾ കൊണ്ട് സമ്പുഷ്ടമാണ്.
പാൻ ഇസ്ലാമിസത്തിന്റെ ആശയങ്ങളിൽ ആകൃഷ്ടനായിരുന്ന മഹ്മൂദ്, വ്യക്തിസ്വാതന്ത്ര്യത്തിന്റേയും പരിഷ്കരണവാദത്തിന്റേയ്യും വക്താവായിരുന്നു. 1838-1897 കാലത്ത് ജീവിച്ചിരുന്ന പ്രശസ്തനായ പരിഷ്കരണവാദി സയ്യിദ് ജമാലുദ്ദീൻ അഫ്ഗാനിയുടെ പാതയായിരുന്നു മഹ്മൂദ് ബെഗ് പിന്തുടർന്നിരുന്നത്. ഈ ആശയങ്ങളെ പിന്തുടർന്ന് മഹ്മൂദ് താർസി, രാജ്യത്ത് ആധുനികവൽക്കരണത്തിന് പ്രാധാന്യം നൽകി. ഭരണകൂടം ഇസ്ലാമിന്റെ നവോത്ഥാനത്തിനു വേണ്ടി നിലകൊള്ളുന്നതിനാൽ, ഇസ്ലാമിനെ ശക്തിപ്പെടുത്തുന്നതിന് വിശ്വാസികൾ ഭരണകൂടത്തെ പിന്തുണക്കണമെന്നും അദ്ദേഹം ആവശ്യപ്പെട്ടു. അങ്ങനെ ദേശീയത എന്ന ആശയത്തെ മതത്തിനോടു കൂടെ വിളക്കിച്ചേർത്തു.
അഫ്ഗാനിസ്താന്റെ വിദേശനയങ്ങളിൽ കൈകടത്തിയിരുന്ന ബ്രിട്ടീഷുകാർക്കെതിരെ തീർത്തും ശക്തമായ നിലപാടാണ് താർസി കൈക്കൊണ്ടിരുന്നത്. തന്റെ നേതൃത്വത്തിൽ പുറത്തിറക്കിയ പത്രങ്ങളിലൂടെ സ്വന്തം പാൻ ഇസ്ലാമികവീക്ഷണങ്ങളും, ബ്രിട്ടീഷ് വിരുദ്ധനിലപാടുകളും അദ്ദേഹം പ്രകടിപ്പിച്ചു. ഒന്നാം ലോകമഹായുദ്ധകാലത്ത് നിഷ്പക്ഷനിലപാടെടുക്കാനാണ് അമീർ ഹബീബുള്ള ആഗ്രഹിച്ചത്. അമീറിന്റെ സഹോദരൻ നാസറുള്ളയേയും അമീറിന്റെ മകൻ ഇനായത്തുള്ളയേയും കൂട്ടുപിടിച്ച് മഹ്മൂദ് താർസി, ബ്രിട്ടീഷുകാർക്കെതിരെ പോരാടാനാഹ്വാനം ചെയ്തു. ഡ്യൂറണ്ട് രേഖക്കിരുവശവുമുള്ള വിവിധ പഷ്തൂൺ ഗോത്രങ്ങളുടെ പിന്തുണയും ഇക്കാലത്ത് ഇവർക്ക് ലഭിച്ചു.
ജീവചരിത്രം
കവിയും എഴുത്തുകാരനുമായിരുന്ന ഗുലാം മുഹമ്മദ് താർസിയുടെ (1830-1900) പുത്രനായി, ഗസ്നിയിലായിരുന്നു 1865 ഓഗസ്റ്റ് 23-ന് മഹ്മൂദ് ജനിച്ചത്. മഹ്മൂദിന്റെ മുത്തച്ഛൻ റഹ്മദിൽ ഖാൻ, ദോസ്ത് മുഹമ്മദിന്റെ ഒരു അർദ്ധസഹോദരനും കന്ദഹാർ സർദാർമാരിൽ ഒരാളുമായിരുന്നു.
അബ്ദുർറഹ്മാൻ ഖാൻ, കാബൂളിന്റെ അമീർ ആയി സ്ഥാനമേറ്റതിനെത്തുടർന്ന്, മഹ്മൂദിന്റെ പിതാവ്, ഗുലാം മുഹമ്മദിന് 1881-ൽ രാജ്യം വിട്ട് പോകേണ്ടി വന്നിരുന്നു. അദ്ദേഹം തന്റെ കുടുംബത്തോടൊപ്പം മദ്ധ്യപൂർവ്വദേശത്തേക്ക് യാത്രയാകുകയും അവിടെ ഓട്ടൊമൻ ഖലീഫ, അബ്ദ് അൽ ഹമീദിന്റെ പക്കൽ അഭയം പ്രാപിക്കുകയും ചെയ്തു.
ഹബീബ് അള്ളായുടേയും മകൻ അമാൻ അള്ളായുടേയും കാലത്ത് ഭരണത്തിലെ ഉന്നതപദവികൾ മഹ്മൂദ് താർസിക്ക് ലഭിച്ചു. ഇതിനു പുറമേ മഹ്മൂദിന്റെ സുറയ്യ എന്ന മകളെ അമാൻ അള്ളായും മറ്റൊരു പുത്രിയെ അമാൻ അള്ളായുടെ സഹോദരൻ ഇനായത്ത് അള്ളായും വിവാഹം ചെയ്തു. 1919-ൽ തന്റെ മരുമകൻ അമാൻ അള്ളാ അധികാരത്തിലെത്തിയപ്പോൾ, 1919-22 കാലത്തും 1924-27 കാലത്തും മഹ്മൂദ് താർസി വിദേശകാര്യമന്ത്രിയായിരുന്നു. 1929-ൽ അമാൻ അള്ളാ അധികാരത്തിൽനിന്നും പുറത്താക്കപ്പെട്ടതിനെത്തുടർന്ന് മഹ്മൂദ് രാജ്യം വിടുകയും 1933-ൽ ഇസ്താംബൂളിൽ വച്ച് മരണമടയുകയും ചെയ്തു.
പത്രപ്രവർത്തനം
1911-ൽ മഹ്മൂദ് താർസി, പേർഷ്യൻ ഭാഷയിൽ ഒരു ദ്വൈമാസ പത്രിക പുറത്തിറക്കി. സിറാജ് അൽ അക്ബാർ-ഇ അഫ്ഗാനിയ്യ (അഫ്ഗാനിസ്താനിലെ വാർത്തകളുടെ പന്തം) എന്നായിരുന്നു ഈ വാർത്താപത്രികയുടെ പേര്. പത്രത്തിലൂടെയുള്ള താർസിയുടെ ബ്രിട്ടീഷ് വിരുദ്ധനിലപാടുകളും പാൻ ഇസ്ലാമിക വീക്ഷണങ്ങളും അമീറിന് അസഹനീയമാം വിധം വർദ്ധിച്ചത്തിനെത്തുടർന്ന് 1918-ൽ ഈ പത്രത്തിന്റെ പ്രവർത്തനം നിലച്ചു.
അവലംബം
വർഗ്ഗം:അഫ്ഗാനിസ്താനിലെ രാഷ്ട്രീയനേതാക്കൾ വർഗ്ഗം:അഫ്ഗാനിസ്താൻ അമീറത്ത്
എളന്തിക്കര
കേരളത്തിൽ എറണാകുളം ജില്ലയിലെ പറവൂർ താലൂക്കിൽ പുത്തൻവേലിക്കര പഞ്ചായത്തിലെ ഒരു ചെറു ഗ്രാമമാണ് എലന്തിക്കര. എലന്തിക്കര ഗ്രാമത്തിൽവച്ചാണ് ചാലക്കുടിപ്പുഴ പെരിയാർ നദിയുമായി സംഗമിക്കുന്നത്. പറവൂരിനെ തൃശ്ശൂരിലെ മാളയുമായി ബന്ധിപ്പിക്കുന്ന പാതയിലാണ് ഈ ഗ്രാമം സ്ഥിതിചെയ്യുന്നത്. വടക്കൻ പറവൂരാണ് ഈ ഗ്രാമത്തിന് ഏറ്റവും അടുത്തുള്ള പട്ടണം. ഇവിടുത്തെ ആദിമ നിവാസികൾ "ഇളയ നന്തി" അല്ലെങ്കിൽ "ഇളയ ഭഗവതിയെ" ആരാധിച്ചിരുന്നതിനാലാണ് ഈ സ്ഥലത്തെ എളന്തിക്കര എന്ന് വിളിച്ചിരുന്നതെന്നാണ് ഐതിഹ്യം.
ഏറനാടൻ ഭാഷ
കേരളത്തിലെ മലപ്പുറം ജില്ലയുടെ ചില മേഖലകളിൽ ചെറിയൊരു വിഭാഗം സംസാരിക്കുന്ന ഒരു ദ്രാവിഡ ഭാഷയാണ് ഏറനാടൻ. മലയാളം, തമിഴ് എന്നീ ഭാഷകളോട് സാദൃശ്യമുള്ള ഏറനാടൻ ഭാഷയിൽ കന്നടയുടെ സ്വാധീനവും കാണപ്പെടുന്നു. അരനാടൻ എന്ന് ഇത് ആംഗലേയ ഭാഷയിൽ അറിയപ്പെടുന്നു.
അവലംബം
വർഗ്ഗം:ദ്രാവിഡഭാഷകൾ വർഗ്ഗം:മലയാളം വർഗ്ഗം:കേരളത്തിലെ ഭാഷകൾ
സോഡിയം സിലിക്കേറ്റ്
സിലിക്കൺ ഡൈ ഓക്സൈഡ് അഥവാ സിലിക്ക അടങ്ങിയിരിക്കുന്ന മണൽ, സോഡിയം കാർബണേറ്റ് ചേർത്ത് ചൂടാക്കുമ്പോൾ കിട്ടുന്ന നിറമില്ലാത്തതും സ്ഫടിക സദൃശ്യവുമായ ഖരപദാർത്ഥമാണ് വാട്ടർ ഗ്ലാസ്സ് അഥവാ സോഡിയം സിലിക്കേറ്റ്.
ഉപയോഗങ്ങൾ
വിവിധ സോഡിയം സിലിക്കേറ്റുകളുടെ ഒരു മിശ്രിതമാണ് ആ പദാർത്ഥം. ഈ ഖരവസ്തു വെള്ളത്തിൽ ലയിപ്പിക്കുമ്പോൾ കിട്ടുന്ന കട്ടികൂടിയ, നിറമില്ലാത്ത ദ്രാവകമാണ് ജലസ്ഫടികം. സിലിക്കയും കാസ്റ്റിക് സോഡയും തമ്മിൽ ഉന്നതമർദ്ദത്തിൽ പ്രതിപ്രവർത്തിച്ച് വാട്ടർ ഗ്ലാസ്സ് നിർമ്മിക്കാം. ഉയർന്ന മർദ്ദത്തിൽ ചൂടാക്കി ജലസ്ഫടികത്തെ പൂർണ്ണമായും വെള്ളത്തിൽ ലയിപ്പിക്കാവുന്നതാണ്. ഇങ്ങനെ കിട്ടുന്ന ലായനി ശക്തമായ ക്ഷാരമാണ്. ജലസ്ഫടികം സാധാരണമായി നിറമില്ലാത്തതാണ്. എല്ലായിനങ്ങളും സ്ഫടികസദൃശ്യങ്ങളാണ്. മുട്ടകൾ കേടുപാടുകൾ കൂടാതെ സൂക്ഷിക്കുന്നതിനും കെട്ടിടത്തിനുവേണ്ട കൃത്രിമക്കല്ലുകൾ കാലാവസ്ഥയെ അതിജീവിച്ച് നിൽക്കുന്നതിനും തീ പിടിക്കാത്ത സിമന്റ് നിർമ്മിക്കുന്നതിനും ജലസ്ഫടികം ഉപയോഗിക്കാം. ഒരു കെമിക്കൽ ഗാർഡൻ നിർമ്മിക്കുന്നതിനും ഇത് ഉപയോഗിക്കാം.
നിർമ്മാണം
ജലസ്ഫടികവും ചൂടുവെള്ളവും 1:3 എന്ന അനുപാതത്തിൽ കലർത്തുക. തണുക്കുമ്പോൾ കോപ്പർ സൾഫേറ്റ്, അയൺ സൾഫേറ്റ്, കൊബാൾട്ട് നൗട്രേറ്റ്, മാംഗനീസ് ക്ലോറൈഡ്, ആലം എന്നിവയുടെ നിറമുള്ള പരലുകൾ മിശ്രതത്തിലേയ്ക്കിടുക. ഏതാനും നാളുകൾക്കുള്ളിൽ ഈ പരലുകൾ നിറമുള്ള ഗടനകളായി മുകളിലേയ്ക്ക് വലരും. ഇവ ചെടികളെപ്പോലെ തോന്നിക്കും. യഥാർത്ഥത്തിൽ അതത് ലോഹങ്ങളുടെ സിലിക്കേറ്റ് ട്യൂബുകളാണവ.
അരിപ്പൊടി
നന്നായി അരിഞ്ഞ അരിയിൽ നിന്ന് ഉണ്ടാക്കുന്ന ഒരു ഭക്ഷ്യവസ്തുവാണ് അരിപൊടി. വിവിത തരത്തിലുള്ള വിഭവങ്ങൾ ഉണ്ടാക്കുവാൻ ഇത് ഉപയോഗിക്കപ്പെടുന്നു.ഗോതമ്പ് മാവിന് പകരമാണ് അരി മാവ് ഉപയോഗിക്കുന്നത്.
ഉത്പാദനം
അരിപ്പോടി വെളുത്ത അരിയിൽ നിന്നോ തവിട്ട് അരിയിൽ നിന്നോ ഉണ്ടാക്കാം. പൊടി ഉണ്ടാക്കാൻ, അരിയുടെയോ നെല്ലിന്റെയോ തൊലി നീക്കം ചെയ്യുകയും അസംസ്കൃത അരി ലഭിക്കുകയും ചെയ്യുന്നു.
പാചകം
ദോശ, ഇഡലി, കേക്ക്, അട,പുട്ട്, ഇടിയപ്പം, കുഴലപ്പം, അച്ചപ്പം,ഉണ്ണിയപ്പം, ചിലതരം ബണ്ണുകൾ എന്നിവ ഉണ്ടാക്കാൻ അരിപ്പോടി ഉപയോഗിക്കാം.
സൗന്ദര്യവർദ്ധക വസ്തുക്കൾ
സൗന്ദര്യവർദ്ധക വ്യവസായത്തിൽ അരിപ്പോടി ഉപയോഗിക്കുന്നു.
വർഗ്ഗം:ഭക്ഷണചേരുവകൾ
നഫീസ അലി
ഇന്ത്യയിലെ വിഖ്യാത ചലച്ചിത്രനടിയും സാമൂഹ്യപ്രവർത്തകയുമാണ് നഫീസ അലി. പ്രസിദ്ധ ഫോട്ടോഗ്രാഫർ അഹ്‌മദ് അലിയുടെ മകളാണ് നഫീസ. 1972-74 സീസണിൽ ദേശീയ നീന്തൽ ചാമ്പ്യനായിരുന്ന നഫീസ 1976-ൽ പത്തൊൻപതാം വയസിൽ ഫെമിന മിസ്സ് ഇന്ത്യയായി തെരഞ്ഞെടുക്കപ്പെട്ടു. 1977-ൽ മിസ് ഇൻർനാഷണൽ മത്സരത്തിൽ രണ്ടാം സ്ഥാനക്കാരിയായി.
ബിഗ് ബി എന്ന ചിത്രത്തിലൂടെയാണ് നഫീസ അലി മലയാളി പ്രേക്ഷകർക്ക് പ്രിയ താരമായത്.ചിത്രത്തിൽ മേരി ജോൺ കുരിശിങ്കൽ എന്ന കഥാപാത്രത്തെയാണ് നഫീസ അലി അവതരിപ്പിച്ചത്.ഏറെ ശ്രദ്ധിക്കപ്പെട്ട കഥാപാത്രമായിരുന്നു ഇത്
ചലച്ചിത്രരംഗം
1979-ൽ ശ്യാം ബനഗൽ സംവിധാനം ചെയ്ത ജുനൂൻ എന്ന ഹിന്ദി ചിത്രത്തിൽ ശശി കപൂറിന്റെ നായികയാണ് ചലച്ചിത്ര അഭിനയ രംഗത്ത് അരങ്ങേറ്റം കുറിച്ചത്. അതേ വർഷം കൊൽക്കത്ത ജിംഘാനയിൽ ജോക്കിയായും പ്രവർത്തിച്ചു. വിനോദ് ഖന്നക്കൊപ്പം അഭിനയിച്ച ക്ഷത്രിയ(1993), അമിതാഭ് ബച്ചനൊപ്പം വേഷമിട്ട മേജർ സാബ്(1998) എന്നിവയാണ് തുടങ്ങിയവയാണ് നഫീസയുടെ ശ്രദ്ധേയ ചിത്രങ്ങൾ. 2007ൽ അമൽ നീരദ് സംവിധാനം ചെയ്ത ബിഗ് ബി. എന്ന മലയാളചിത്രത്തിലും നഫീസ അഭിനയിച്ചു.
കുടുംബം
അർജുന അവാർഡ് ജേതാവായ പോളോ താരം രവീന്ദർസിംഗ് സോധിയാണ് ഭർത്താവ്.
പുറത്തേക്കുള്ള കണ്ണികൾ
വർഗ്ഗം:1957-ൽ ജനിച്ചവർ വർഗ്ഗം:ജനുവരി 18-ന് ജനിച്ചവർ വർഗ്ഗം:ഹിന്ദി ചലച്ചിത്രനടിമാർ വർഗ്ഗം:മലയാളചലച്ചിത്രനടിമാർ വർഗ്ഗം:ഫെമിന മിസ് ഇന്ത്യ ജേതാക്കൾ വർഗ്ഗം:സാമൂഹ്യപ്രവർത്തകർ വർഗ്ഗം:മഹാരാഷ്ട്രയിൽ നിന്നുള്ള ഇന്ത്യൻ നാഷണൽ കോൺഗ്രസ് പ്രവർത്തകർ
ഇന്ദുവദന
പാദത്തിൽ പതിനാലക്ഷരമുള്ള ശക്വരി ഛന്ദസ്സിൽ ഉൾപ്പെടുന്ന ഒരു സംസ്കൃതവൃത്തമാണ്‌ ഇന്ദുവന്ദന. .
ലക്ഷണം
ഭഗണം, ജഗണം, സഗണം, നഗണം എന്നീ നാല്‌ ഗണങ്ങളും അവസാനം രണ്ട് ഗുരു എന്നിവ ക്രമത്തിൽ വന്നാൽ ഇന്ദുവദന വൃത്തം. ഉദാ:-1
വർഗ്ഗം:ശക്വരി ഛന്ദസ്സ്
മാർജ്ജാര വംശം
പൂച്ചകളുടെ വംശത്തെയാണ് മാർജ്ജാര വംശം എന്ന് പറയുന്നത്. മൃഗലോകത്തിൽ കരുത്തിന്റെയും സൗന്ദര്യത്തിന്റെയും രാജാകീയതയുടെയും പ്രതീകമാണ് മാർജ്ജാരന്മാർ. കടുവ, സിംഹം, പുള്ളിപ്പുലി, ചീറ്റപ്പുലി, ‌പൂമ (കൂഗർ), ജാഗ്വാർ, കാട്ടുപൂച്ച, നാട്ടുപൂച്ച‍ തുടങ്ങീ നാല്പത്തൊന്ന് സ്പീഷീസ് പൂച്ചകൾ മാർജ്ജാര വംശത്തിൽ വരുന്നു. അന്റാർട്ടിക്ക ഒഴികെയുള്ള മറ്റ് ആറു വൻകരകളിലും മാർജ്ജാര വംശത്തിലെ ജീവികളെ കാണാൻ സാധിക്കും.
പ്രത്യേകത
മാർജ്ജാരവർഗത്തിലെ ഏറ്റവും വലിയ ജീവി കടുവയാണ്. പരമാവധി 300 കിലോഗ്രാം വരെ ഭാരം ഇവയ്ക്കുണ്ടാകും. ഏറ്റവും ചെറിയ ജീവി rusty spotted catതുരുമ്പൻ പുള്ളിപ്പൂച്ചയാണ്. ഇവക്ക് 1 കിലോഗ്രാം മുതൽ 2 കിലോഗ്രാം വരെ ഭാരം മാത്രമേ വയ്ക്കൂ. ചീറ്റപ്പുലിയാണ് കരയിലെ ഏറ്റവും വേഗം കൂടിയ ജീവി. മാർജ്ജാരവംശത്തിൽ കൂട്ടമായി ജീവിക്കുന്ന ഒരേയൊരു ജീവിയാണ് കാട്ടിലെ രാജാവ് എന്നറിയപ്പെടുന്ന സിംഹം. മാർജ്ജാരവംശത്തിൽ താരതമ്യേന ഏറ്റവും കടിശക്തി (bite force) കൂടിയ ജീവി ജാഗ്വർ ആണ്. പുലിക്ക് വ്യത്യസ്ത ആവാസവ്യവസ്ഥകളിൽ അനായാസം അതിജീവിക്കാനുള്ള ശേഷി ഇവക്ക് കൂടുതലാണ്. ഉദാഹരണത്തിന് മരുഭൂമി, മഴക്കാടുകൾ, വിശാലമായ ആഫിക്കയിലെ പുൽപ്രദേശങ്ങൾ, പാറക്കെട്ടുകൾ, സൈബീരിയയിലെ മഞ്ഞുപ്രദേശങ്ങൾ മുംബൈ പോലുള്ള മഹാനഗരങ്ങൾ എന്നിവിടങ്ങളിൽ ഇവ ജീവിക്കുന്നു.
പെഴ്സണൽ കമ്പ്യൂട്ടർ
thumb|right വലിപ്പം കൊണ്ടും വിലകൊണ്ടും വ്യക്തികൾക്ക് വാങ്ങുവാനും ഉപയോഗിക്കുവാനും സാധിക്കുന്ന തരത്തിലുള്ള ഏത് വിവിധോദ്ദേശ കമ്പ്യൂട്ടറുകളേയും പേഴ്സണൽ കമ്പ്യൂട്ടർ എന്നു പറയാം. പേഴ്സണൽ കമ്പ്യൂട്ടറുകൾ ഒരു കമ്പ്യൂട്ടർ ഓപ്പറേറ്ററിന്റെ സഹായമില്ലാതെ ഉപയോക്താവിന് കൈകാര്യം ചെയ്യുവാൻ സാധിക്കുന്ന തരത്തിലുള്ളവയാണ്. ഇത് ഒരു മൾട്ടി പർപ്പസ് മൈക്രോകമ്പ്യൂട്ടറാണ്, അതിന്റെ വലിപ്പം, കഴിവുകൾ, വില എന്നിവ വ്യക്തിഗത ഉപയോഗത്തിന് സാധ്യമാക്കുന്നു. പേഴ്സണൽ കമ്പ്യൂട്ടറുകൾ ഒരു കമ്പ്യൂട്ടർ വിദഗ്ധർക്കോ സാങ്കേതിക വിദഗ്ധർക്കോ വേണ്ടി അല്ല, മറിച്ച് ഒരു ഉപയോക്താവിന് നേരിട്ട് പ്രവർത്തിപ്പിക്കാൻ സാധിക്കുന്ന ഒന്നിനെയാണ്. വലിയതും ചെലവേറിയതുമായ മിനികമ്പ്യൂട്ടറുകൾ, മെയിൻഫ്രെയിമുകൾ എന്നിവയിൽ നിന്ന് വ്യത്യസ്തമായി, ഒരേ സമയം നിരവധി ആളുകളുമായുള്ള ടൈം ഷെയറിംഗ് വ്യക്തിഗത കമ്പ്യൂട്ടറുകളിൽ ഉപയോഗിക്കുന്നില്ല. പ്രാഥമികമായി 1970-കളുടെ അവസാനത്തിലും 1980-കളിലും ഹോം കമ്പ്യൂട്ടർ എന്ന പദം ഉപയോഗിച്ചിരുന്നു.
1960-കളിലെ ഇൻസ്റ്റിറ്റ്യൂഷണൽ അല്ലെങ്കിൽ കോർപ്പറേറ്റ് കമ്പ്യൂട്ടർ ഉടമകൾക്ക് മെഷീനുകൾ ഉപയോഗിച്ച് ഉപയോഗപ്രദമായ എന്തെങ്കിലും ജോലികൾ ചെയ്യാൻ സ്വന്തം പ്രോഗ്രാമുകൾ എഴുതേണ്ടി വന്നു. പേഴ്‌സണൽ കമ്പ്യൂട്ടർ ഉപയോക്താക്കൾ അവരുടെ സ്വന്തം ആപ്ലിക്കേഷനുകൾ വികസിപ്പിച്ചേക്കാം, സാധാരണയായി ഈ സിസ്റ്റങ്ങൾ വാണിജ്യ സോഫ്റ്റ്‌വെയർ, ഫ്രീ-ഓഫ്-ചാർജ് സോഫ്‌റ്റ്‌വെയർ ("ഫ്രീവെയർ") പ്രവർത്തിപ്പിക്കുന്നു, അത് മിക്കപ്പോഴും കുത്തകയാണ്, അല്ലെങ്കിൽ "റെഡി-ടു-റണ്ണിൽ ആണെങ്കിൽ സ്വതന്ത്രമായതോ ഓപ്പൺ സോഴ്‌സ് സോഫ്റ്റ്‌വെയറോ, അല്ലെങ്കിൽ ബൈനറി ഫോമോ ആയിരിക്കും. പേഴ്സണൽ കമ്പ്യൂട്ടറുകൾക്കുള്ള സോഫ്റ്റ്‌വെയർ സാധാരണയായി ഹാർഡ്‌വെയർ അല്ലെങ്കിൽ ഓപ്പറേറ്റിംഗ് സിസ്റ്റം നിർമ്മാതാക്കളിൽ നിന്ന് സ്വതന്ത്രമായി വികസിപ്പിച്ചെടുക്കുകയും വിതരണം ചെയ്യുകയും ചെയ്യുന്നു. പല പേഴ്സണൽ കമ്പ്യൂട്ടർ ഉപയോക്താക്കൾക്കും ഒരു പേഴ്സണൽ കമ്പ്യൂട്ടർ ഉപയോഗിക്കുന്നതിന് സ്വന്തമായി പ്രോഗ്രാമുകൾ എഴുതേണ്ടതില്ല, എന്നിരുന്നാലും ഉപയോക്താവിന് പ്രോഗ്രാമിംഗ് ഇപ്പോഴും സാധ്യമാണ്. നിർമ്മാതാക്കളുടെ പിന്തുണയുള്ള ചാനലിലൂടെ മാത്രമേ സോഫ്റ്റ്‌വെയർ ലഭ്യമാകൂ, നിർമ്മാതാവിന്റെ പിന്തുണയില്ലാത്തതിനാൽ ഉപയോക്താവിന് പ്രോഗ്രാം വികസപ്പിക്കുന്നത് നിരുത്സാഹപ്പെടുത്തുന്ന മൊബൈൽ സിസ്റ്റങ്ങളുമായി ഇത് വ്യത്യസ്തമാണ്.
1990-കളുടെ തുടക്കം മുതൽ, മൈക്രോസോഫ്റ്റ് ഓപ്പറേറ്റിംഗ് സിസ്റ്റങ്ങളും ഇന്റൽ ഹാർഡ്‌വെയറും പേഴ്‌സണൽ കമ്പ്യൂട്ടർ വിപണിയിൽ ഭൂരിഭാഗവും ആധിപത്യം പുലർത്തി, ആദ്യം എംഎസ്ഡോസ്(MS-DOS)ഉപയോഗിച്ചും പിന്നീട് മൈക്രോസോഫ്റ്റ് വിൻഡോസിലും. മൈക്രോസോഫ്റ്റിന്റെ വിൻഡോസ് ഓപ്പറേറ്റിംഗ് സിസ്റ്റങ്ങൾക്കുള്ള ഇതരമാർഗ്ഗങ്ങൾ വ്യവസായത്തിന്റെ ഒരു ന്യൂനപക്ഷ വിഹിതം ഉൾക്കൊള്ളുന്നു. ഇതിൽ ആപ്പിളിന്റെ മാക്ഒഎസ്(macOS) ഉം ലിനക്സ് പോലെയുള്ള സ്വതന്ത്രവും തുറന്നതുമായ യുണിക്സ് പോലുള്ള ഓപ്പറേറ്റിംഗ് സിസ്റ്റങ്ങളും ഉൾപ്പെടുന്നു.
പേഴ്‌സണൽ കമ്പ്യൂട്ടറുകളുടെ ആവിർഭാവവും സമകാലിക ഡിജിറ്റൽ വിപ്ലവവും എല്ലാ രാജ്യങ്ങളിലെയും ജനങ്ങളുടെ ജീവിതം മാറ്റി മറിക്കാനിടയാക്കി.
കമ്പ്യൂട്ടറിന്റെ ഘടകങ്ങൾ
thumb|200px|right|1.മോണിറ്റർ, 2.മദർ ബോർഡ്, 3.സി.പി.യു, 4.റാം, 5.സ്ലോട്ട് എക്പാൻഷൻസ്,6.പവർ(smps), 7. സി.ഡി, 8. ഹാർഡ് ഡിസ്ക്, 9.മൌസ്, 10.കീ ബോർഡ്
അവലംബം
വർഗ്ഗം:കമ്പ്യൂട്ടിങ്ങ്‌ വർഗ്ഗം:പെഴ്സണൽ കമ്പ്യൂട്ടർ വർഗ്ഗം:ഓഫീസ് സാമഗ്രികൾ വർഗ്ഗം:കമ്പ്യൂട്ടറുകൾ
ധ്രുവമുയൽ
ലഗാമോർഫ (Lagamorpha) ജന്തുഗോത്രത്തിലെ ലെപോറിഡെ (Leporidae) കുടുംബത്തിൽ പ്പെടുന്ന ഒരിനം മുയലാണ്‌ ധ്രുവമുയൽ. ശാസ്ത്രനാമം: ലെപ്പസ് ടിമഡസ് (Lepus timidus). നീല മുയൽ (Blue hare) എന്നും ഇത് അറിയപ്പെടുന്നു.
ആവാസ മേഖലകൾ
അലാസ്ക, ലാബ്രഡോർ‍, ഗ്രീൻലാൻഡ്, സ്കാൻഡിനേവിയ, സൈബീരിയ, ഉക്രെയിനിന്റെ വടക്കൻഭാഗങ്ങൾ, ലിത്വാനിയ, അയർലൻഡ് എന്നീ പ്രദേശങ്ങളിൽ ഒറ്റപ്പെട്ട ചെറുകൂട്ടങ്ങളായാണ് ധ്രുവമുയലുകൾ ജീവിക്കുന്നത്.
ധ്രുവമുയലുകൾ വേനൽക്കാലത്ത് സാധാരണയായി വനപ്രദേശങ്ങളിലോ തടാകങ്ങളുടെയോ അതുപോലെയുള്ള ജലസ്രോതസ്സുകളുടെയോ സമീപത്തുള്ള കുറ്റിക്കാടുകളിലോ ആണ് അധിവസിക്കുന്നത്. എന്നാൽ ശീതകാലത്ത് ഇവ കുന്നിൻചരിവുകളിലുള്ള ഗുഹകളിൽ ജീവിക്കുന്നു.
ശരീര ഘടന
ധ്രുവമുയലുകൾക്ക് രണ്ടുമുതൽ നാലരവരെ കി.ഗ്രാം തൂക്കമുണ്ടായിരിക്കും. മഞ്ഞുകാലത്ത് വെളുത്തനിറവും വേനൽക്കാലത്ത് നീലകലർന്ന വെളുപ്പുനിറവുമാണ്. ചെവിയുടെ അറ്റം കറുത്തിരിക്കും. കാൽപ്പാദങ്ങളിലെ കട്ടിയായ രോമാവരണം മഞ്ഞിലൂടെ സുഗമമായി നടക്കുന്നതിന് ഇവയെ സഹായിക്കുന്നു. ഇവ സസ്യാഹാരികളാണ്. മഞ്ഞുകാലങ്ങളിൽ വൃക്ഷങ്ങളുടെയും കുറ്റിച്ചെടികളുടെയും മരത്തൊലി ഭക്ഷിച്ചാണ് ഇവ ജീവിക്കുന്നത്.
ഏകദേശം 50 ദിവസമാണ് ധ്രുവമുയലിന്റെ ഗർഭകാലം. വർഷംതോറും ഒരു പ്രാവശ്യം രണ്ടോ മൂന്നോ കുഞ്ഞുങ്ങളെ പ്രസവിക്കുന്നു. കുഞ്ഞുങ്ങൾ വളരെ വേഗം വളരുന്നു. ജനിച്ച് ഒൻപത് ദിവസം കഴിയുമ്പോൾത്തന്നെ അവ സസ്യാഹാരം ഭക്ഷിക്കാറുണ്ട്. 89 വർഷമാണ് ഇവയുടെ ആയുർദൈർഘ്യം.
അവലംബം
വർഗ്ഗം:സസ്തനികൾ വർഗ്ഗം:ധ്രുവപ്രദേശത്തെ ജീവികൾ
ഇന്ദ്രപ്രസ്ഥം (ചലച്ചിത്രം)
ഹരിദാസിന്റെ സംവിധാനത്തിൽ മമ്മൂട്ടി, പ്രകാശ് രാജ്, വിക്രം, സിമ്രാൻ, പ്രിയാരാമൻ എന്നിവർ പ്രധാനവേഷങ്ങളിൽ അഭിനയിച്ച് 1996-ൽ പ്രദർശനത്തിനെത്തിയ ഒരു മലയാളചലച്ചിത്രമാണ് ഇന്ദ്രപ്രസ്ഥം. ഡോൾബി ശബ്ദ വിന്യാസത്തിൽ പുറത്ത് വന്ന മലയാളത്തിലെ ആദ്യചിത്രമായ ഇന്ദ്രപ്രസ്ഥം ചലച്ചിത്രത്തിലെ പ്രതിപാദ്യ വിഷയമായ ഇന്റർനെറ്റിനേയും മോർഫിങ്ങ് സങ്കേതത്തെയും കുറിച്ച് മലയാളി പ്രേക്ഷകരിൽ സാമാന്യ അവബോധം പകർന്ന് നൽകാൻ സഹായിച്ചു. അക്ഷയ ആർട്സ് ഇന്റർനാഷണലിന്റെ‍ ബാനറിൽ പ്രേംകുമാർ മാരാത്ത് നിർമ്മിച്ച ഈ ചിത്രം അക്ഷയ ആർട്സ് റിലീസ് ആണ് വിതരണം ചെയ്തത്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റോബിൻ തിരുമല ആണ്.
സംഗീതം
ഗിരീഷ് പുത്തഞ്ചേരി, കൈതപ്രം ദാമോദരൻ നമ്പൂതിരി എന്നിവർ എഴുതിയ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്. ഗാനങ്ങൾ വിപണനം ചെയ്തത് ബിഗ് ബി മ്യൂസിക്കൽസ്.
References
വർഗ്ഗം:1996-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കൈതപ്രത്തിന്റെ ഗാനങ്ങൾ വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ വർഗ്ഗം:വിദ്യാസാഗർ സംഗീതം നൽകിയ ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:സഞ്ജീവ് ശങ്കർ ക്യാമറ ചലിപ്പിച്ച ചലച്ചിത്രങ്ങൾ
വിശപ്പ്
ഭക്ഷണത്തിനായുള്ള ശരീരത്തിന്റെ ഉദ്ദീപനമാണ് വിശപ്പ്. ചെറിയ തോതിലുള്ള വിശപ്പ് സാധാരണയായി എല്ലാവർക്കും അനുഭവപ്പെടുന്നതാണ്. അത് സാധാരണ രീതിയിൽ ദോഷകരമായിട്ടുള്ള ഒരു അവസ്ഥയല്ല. രാഷ്ട്രീയ പ്രവർത്തകരോ ദുരിതാശ്വാസ പ്രവർത്തകരോ സാമൂഹ്യശാസ്ത്രജ്ഞരോ, ജനങ്ങൾ വിശപ്പുകൊണ്ട് വലയുന്നു എന്ന് പറയുന്നത് കൊണ്ട് അർത്ഥമാക്കുന്നത് ഒരു പ്രത്യേക കാലയളവിൽ സാധാരണക്കാർക്ക് അവശ്യം വേണ്ട പോഷകാഹാരം കിട്ടാതെ വരുന്ന അവസ്ഥയെയാണ്.
ചരിത്രത്തിലുടനീളം, ആഗോള ജനസംഖ്യയിലെ ഒരു വലിയ വിഭാഗം തുടർച്ചയായി വിശപ്പ് അനുഭവിക്കേണ്ടി വന്നിട്ടുണ്ട്. പലപ്പോഴും ഇതിന് കാരണമായത് യുദ്ധമോ പകർച്ചവ്യാധികളോ പ്രതികൂല കാലാവസ്ഥയോ ഒക്കെയായിരുന്നു. രണ്ടാം ലോക മഹായുദ്ധത്തിനു ശേഷമുള്ള കുറച്ച് ദശകങ്ങളിൽ കാണപ്പെട്ട സാങ്കേതിക പുരോഗതിയും നല്ല രീതിയിലുള്ള രാഷ്ട്രീയ സഹകരണവും, വിശപ്പ് മൂലം വലയുന്ന ജനങ്ങളുടെ എണ്ണത്തിൽ കാര്യമായ കുറവ് ഉണ്ടാക്കാം എന്ന പ്രതീതിയുണർത്തി. 2015 ഓട് കൂടി കഠിനമായ വിശപ്പിനാൽ വലയുന്ന ജനങ്ങളുടെ എണ്ണത്തിൽ 50 ശതമാനത്തോളം കുറവുണ്ടാക്കുക എന്ന നേട്ടം കൈവരിക്കാനായി ഈ ലക്ഷ്യത്തെ മില്ലെനിയം ഡെവലപ്പ്മെന്റ് ഗോൾസിൽ (Millennium Development Goals) ഉൾപ്പെടുത്തി. 2012 അനുസരിച്ച് ഈ ലക്ഷ്യം കൈവരിക്കാൻ വിദൂരസാധ്യത മാത്രമാണുള്ളത്. അവസാനത്തെ കുറച്ച് വർഷങ്ങളായി വിശപ്പിനാൽ വലയുന്ന ജനങ്ങളുടെ എണ്ണത്തിലുള്ള കുറവ് അവസാനിക്കുകയും 2007 ലും 2008 ലും എണ്ണത്തിൽ ക്രമാതീതമായ വർദ്ധനവുണ്ടാവുകയും ചെയ്തിരിക്കുന്നു.
പുറത്തേക്കുള്ള കണ്ണികൾ
വർഗ്ഗം:സാമൂഹ്യ നീതി വർഗ്ഗം:ദാരിദ്ര്യം വർഗ്ഗം:ഭക്ഷണശീലങ്ങൾ വർഗ്ഗം:നാഡീമനഃശാസ്ത്രം
മാരാരിക്കുളം തെക്ക് ഗ്രാമപഞ്ചായത്ത്
ആലപ്പുഴ ജില്ലയിലുള്ള അമ്പലപ്പുഴ താലൂക്കിൽ ആര്യാട് ബ്ളോക്കിൽ ഉൾപ്പെടുന്ന ഗ്രാമപ്പഞ്ചായത്താണ് 19.07 ചതുരശ്രകിലോമീർ വിസ്തീർണ്ണമുള്ള മാരാരിക്കുളം തെക്ക് ഗ്രാമപഞ്ചായത്ത്. ആലപ്പുഴ നഗരത്തിന് വടക്കുവശം ദേശീയപാത -47 ന്റെ പടിഞ്ഞാറ് തെക്കുവടക്കായി കിടക്കുന്ന ഇത് ഒരു തീരദേശ പഞ്ചായത്താണ്.
ഐതിഹ്യം
മാരാരിക്കുളത്തിന് ആ പേര് ലഭിച്ചതിനെ കുറിച്ച് രണ്ടു ഐതിഹ്യങ്ങളാണ് നിലവിലുള്ളത്. പണ്ട് വ്യാപകമായി ഉപയോഗിച്ചിരുന്ന തഴപ്പായ നിർമ്മാണത്തിനാവശ്യമായ കൈതയോലകൾ ശേഖരിക്കാനെത്തിയ ഒരു സ്ത്രീ ഒരു കുളക്കടവിൽ കിടന്ന കല്ലിൽ അരിവാൾ തേച്ച് മൂർച്ച കൂട്ടാൻ ശ്രമിച്ചപ്പോൾ  കല്ലിൽ നിന്നും രക്തം ഒഴുകിയെന്നും, കല്ല് ശിവലിംഗമായിരുന്നുവെന്നും പറയപ്പെടുന്നു. പിൽക്കാലത്ത് ആ കുളക്കരയിൽ മാരാരി(ശിവലിംഗം)പ്രതിഷ്ഠിക്കപ്പെട്ടുവെന്നും ഈ പ്രദേശം മാരാരിക്കുളം എന്ന പേരിൽ അറിയപ്പെട്ടു തുടങ്ങി എന്നതുമാണ് അതിൽ ഒന്ന്. .മാരാരിക്കുളം ശിവക്ഷേത്രവുമായി ബന്ധപ്പെട്ടു തന്നെ, മാരന്റെ അരിയുടെ കളം (മാരൻ = കാമദേവൻ, അരി = ശത്രു; മാരന്റെ അരി = കാമദേവൻറെ ശത്രു - ശിവൻ; കളം = നാട്)എന്നത് രൂപാന്തരപ്പെട്ട് മാരാരിക്കുളം ഉണ്ടായി എന്ന ഒരഭിപ്രായവും നിലവിലുണ്ട്. .
തൊഴിൽ
തീരദേശഗ്രാമമായ പഞ്ചായത്തിൽ മത്സ്യബന്ധനം കഴിഞ്ഞാൽ ഏറ്റവും കൂടുതൽ തൊഴിലവസരങ്ങൾ ലഭ്യമാക്കുന്നതാണ് കയർ വ്യവസായം. ഏകദേശം 40% ജനങ്ങളുടെ ഉപജീവനമാർഗ്ഗമാണിത്.
അവലംബം
വർഗ്ഗം:ആര്യാട് ബ്ലോക്ക് പഞ്ചായത്തിലെ ഗ്രാമപഞ്ചായത്തുകൾ
കേളേശ്വരം
കേരളത്തിൽ തിരുവനന്തപുരം ജില്ലയിലെ ഒരു ചെറിയ ഗ്രാമമാണ് കേളേശ്വരം. പെരിങ്ങാമലക്കും പുന്നമൂടിനും ഇടയിലാണ് ഈ സ്ഥലം സ്ഥിതി ചെയ്യുന്നത്.
ജനസംഖ്യ
2001 ലെ സെൻസസ് പ്രകാരം കേളേശ്വരം ജനസംഖ്യ 36836 ആണ്. ഇതിൽ 18176 പുരുഷന്മാരും 18660 സ്ത്രീകളും ആണ്.
അവലംബം
വർഗ്ഗം:തിരുവനന്തപുരം ജില്ലയിലെ ഗ്രാമങ്ങൾ
ഇമെൽഡാ മാർക്കോസ്
ഫിലിപ്പീൻസിലെ ഏകാധിപതിയായിരുന്ന ഫെർഡിനൻഡ് മാർക്കോസിന്റെ ഭാര്യ. `ഇരുമ്പ് ശലഭം' എന്ന് അറിയപ്പെട്ടു. യു.എസ്. ബാങ്കുകളെ വഞ്ചിച്ചതിനും ഫിലിപ്പീൻസ് ദേശീയധനം ധൂർത്തടിച്ചതിനും കുറ്റം ചുമത്തപ്പെട്ടു. 1986 മുതൽ 1991 വരെ ഭർത്താവിനോടൊപ്പം രാജ്യഭ്രഷ്ടയായി യു.എസിൽ കഴിഞ്ഞു. മാർക്കോസിന്റെ മരണശേഷം 1991-ൽ ഫിലിപ്പീൻസിലേക്കുമടങ്ങി.1992 ൽ പ്രസിഡന്റ് സ്ഥാനത്തേക്ക് മത്സരിച്ചു തോറ്റു. 1993-ൽ അഴിമതിയുടെ പേരിൽ 18-24 വർഷത്തേക്ക് തടവിന് ശിക്ഷിക്കപ്പെട്ടുവെങ്കിലും അപ്പീലിനുവേണ്ടി ജാമ്യത്തിൽ സ്വതന്ത്രയായി. 1995-ൽ സ്വന്തം പ്രവിശ്യയായ ലെയ്റ്റിൽ നിന്നു പാർലമെന്റിലേക്കു ജയിച്ചു.
ബാഹ്യ ലിങ്കുകൾ
വർഗ്ഗം:ഫിലിപ്പൈൻസിലെ രാഷ്ട്രീയപ്രവർത്തകർ വർഗ്ഗം:1929-ൽ ജനിച്ചവർ
അശ്വഗതി
പതിനാറ് അക്ഷരങ്ങൾ വീതമുള്ള വരികളിൽ അഞ്ച് ഭഗണവും ഒരു ഗുരുവും ലക്ഷണമായി വരുന്ന വൃത്തമാണ് അശ്വഗതി.
അന്തോണിയോ പോർച്ചിയ
അന്തോണിയോ പോർച്ചിയ (നവംബർ13 1885 - നവംബർ  9, 1968) -അർജന്റീനിയൻ കവി. ജന്മം കൊണ്ട് ഇറ്റലിക്കാരനാണെങ്കിലും സ്ഥിരതാമസം അർജന്റീനയിലായിരുന്നു; സ്പാനിഷ്, എഴുത്തുഭാഷയും. ജീവിച്ചിരിക്കെ എഴുത്തുകാരും കലാകാരന്മാരുമടങ്ങിയ ഒരു പരിമിതവൃത്തത്തിനപ്പുറം അദ്ദേഹം അറിയപ്പെട്ടിരുന്നില്ല.
ജീവിതം
ഇറ്റലിയിലെ കലേബ്രിയൻ പ്രവിശ്യയിലുള്ള കൺഫ്ളെന്റി എന്ന ചെറിയ പട്ടണത്തിലാണ് അന്തോണിയോ പോർച്ചിയ ജനിക്കുന്നത്, 1885 നവംബർ 13-ന്. അച്ഛൻ വിവാഹം കഴിക്കാനായി വികാരിവേഷം അഴിച്ചുവച്ചയാളായിരുന്നു. ആ ദുഷ്പേരു കാരണം ഒരിടത്തു തന്നെ താമസമുറപ്പിക്കാൻ ആ കുടുംബത്തിനു കഴിഞ്ഞിരുന്നില്ല. 1900 നടുത്ത് അച്ഛൻ മരിച്ചു. അമ്മ റോസാ ഏഴു കുട്ടികളെയും കൊണ്ട് 1906ൽ അർജന്റീനയിലേക്കു കുടിയേറി.
തന്റെ അമ്മയും സഹോദരങ്ങളും പട്ടിണി കിടക്കാതിരിക്കാനായി പോർച്ചിയ പല ജോലികളും ചെയ്യുന്നുണ്ട്, കുട്ട നെയ്ത്തും തുറമുഖത്തെ ഗുമസ്തപ്പണിയും ബോട്ടോടിക്കലുമൊക്കെ. 1918ൽ കുറച്ചു സമ്പാദ്യമൊക്കെ ആയെന്നായപ്പോൾ സൗകര്യമുള്ള വലിയൊരു വീട്ടിലേക്ക് ആ കുടുംബം താമസം മാറ്റുന്നുണ്ട്. ഈ കാലത്തു തന്നെയാണ് പോർച്ചിയയും സഹോദരൻ നീക്കോളാസും കൂടി ബൊളീവർ നഗരത്തിൽ ഒരു പ്രസ്സു വാങ്ങുന്നതും. അടുത്ത പതിനെട്ടുകൊല്ലം കവി പ്രസ്സിലെ പണിയുമായി കഴിഞ്ഞു. സഹോദരങ്ങൾക്ക് സ്വതന്ത്രമായി നിൽക്കാമെന്നായപ്പോൾ 1936ൽ അദ്ദേഹം അദ്ദേഹം പ്രസ്സിലെ പണി വിടുകയും, സാൻ ഇസിഡോറാതെരുവിൽ ചെറിയൊരു വീടു വാങ്ങി തന്റെ ഏകാന്തജീവിതം തുടങ്ങുകയും ചെയ്തു. ലാ ബോച്ചാ എന്ന പേരിൽ ഇറ്റലിക്കാർ കുടിയേറിപ്പാർക്കുന്ന നഗരഭാഗവുമായി അദ്ദേഹം പരിചയമാകുന്നതും ഇക്കാലത്താണ്. അനാർക്കിസ്റ്റുകളായ ഒരു കൂട്ടം കവികളും കലാകാരന്മാരും അദ്ദേഹത്തിന്റെ സുഹൃത്തുക്കളായി. അവരുടെ സമ്മർദ്ദം സഹിക്കാതെയാണ് തന്റെ ചില കവിതകൾ സ്വയം പ്രസിദ്ധീകരിക്കാൻ അദ്ദേഹം സമ്മതിക്കുന്നതും. അങ്ങനെ “ശബ്ദങ്ങൾ” എന്ന പേരിൽ സാരവാക്യരൂപത്തിലുള്ള തന്റെ കുറച്ചു കവിതകൾ അദ്ദേഹം തന്നെ ഒരു പുസ്തകമായി അച്ചടിപ്പിച്ചു.
അർജന്റീനിയൻ കവിയായ റോബർട്ടോ ഹുവാരോസ് അക്കാലത്തെക്കുറിച്ച് ഇങ്ങനെ എഴുതുന്നു: “പുസ്തകം അച്ചടി കഴിഞ്ഞ് കെട്ടുകളായി പ്രസ്സിൽ നിന്നെത്തിയപ്പോൾ അവ എവിടെ സൂക്ഷിക്കുമെന്ന് അദ്ദേഹത്തിനു രൂപമുണ്ടായിരുന്നില്ല. ഒടുവിൽ സ്നേഹിതന്മാരായ കലാകാരന്മാരുടെ സ്റ്റുഡിയോവിൽ അട്ടിയിടാമെന്നായി. ഒരു മാസം, രണ്ടു മാസം, മൂന്നു മാസം കഴിഞ്ഞു. കെട്ടുകൾ തുറക്കാതെതന്നെ ഇരിക്കുകയായിരുന്നു. ഒരു ഘട്ടമെത്തിയപ്പോൾ സ്നേഹിതന്മാരും മുഷിഞ്ഞു. ഇത്രയും പുസ്തകങ്ങൾ താനെന്തു ചെയ്യുമെന്ന് കവിയ്ക്കു സംശയമായി. ഒടുവിൽ ആരോ നിർദ്ദേശിച്ചു, പൊതുവായനശാലകളുടെ സംരക്ഷണത്തിനായുള്ള സംഘത്തിന് അവ ദാനം ചെയ്യാൻ. അദ്ദേഹം പുസ്തകത്തിന്റെ സകല കോപ്പിയും അവർക്കു സമ്മാനിച്ചു.
1950ൽ സാമ്പത്തികപ്രയാസം നേരിട്ടപ്പോൾ അദ്ദേഹം സാൻ ഇസിഡോറയിലെ വീടു വിറ്റ് ചെറിയൊരു വീട്ടിലേക്കു താമസം മാറ്റി; ബാക്കിയുള്ള പണം കൊണ്ട് ജീവിക്കാനു വക കണ്ടെത്തുകയും ചെയ്തു. ‘ഇത്രയും എളിമയും നേർമ്മയുമുള്ള മറ്റൊരാളെ താൻ കണ്ടിട്ടില്ലെന്ന്’ ഹുവാരോസ് ഓർമ്മിക്കുന്നു. അമ്പതുകളിൽ “ശബ്ദങ്ങൾ” യൂറോപ്പിലെങ്ങും പ്രചരിച്ചു. ലാറ്റിനമേരിക്കയിൽ വിപ്ളവകാരികളായ വിദ്യാർത്ഥികൾ അവ എഴുതിയെടുത്തു പ്രചരിപ്പിച്ചു. 1956ൽ 601 കവിതകളുമായി “ശബ്ദങ്ങൾ” അവസാനരൂപം പ്രാപിച്ചു. ഇതിനിടയിലും കവി ഏകാന്തജീവി തന്നെയായിരുന്നു. തോട്ടപ്പണി ചെയ്തും, തനിക്കേറ്റവുമടുത്ത സ്നേഹിതന്മാരുമായി ഒത്തുകൂടിയും അദ്ദേഹം കാലം കഴിച്ചു. 1967ൽ തോട്ടപ്പണിയ്ക്കിടെ ഏണിയിൽ നിന്നു വീണതിനെത്തുടർന്നുണ്ടായ ആരോഗ്യപ്രശ്നങ്ങളെത്തുടർന്ന് 1968 നവംബർ 9ന് പോർച്ചിയ അന്തരിച്ചു.
കൃതികൾ
Voces (1943), English translation by W. S. Merwin: Voices
പുറത്തേയ്ക്കുള്ള കണ്ണികൾ
വർഗ്ഗം:1885-ൽ ജനിച്ചവർ വർഗ്ഗം: 1968-ൽ മരിച്ചവർ വർഗ്ഗം:നവംബർ 13-ന് ജനിച്ചവർ വർഗ്ഗം:നവംബർ 9-ന് മരിച്ചവർ
വർഗ്ഗം:അർജന്റീനിയൻ കവികൾ
കാടർ ഭാഷ
കേരളം, തമിഴ്‌നാട് എന്നിവിടങ്ങളിൽ ഉപയോഗിക്കപ്പെടുന്ന ദ്രാവിഡ ഭാഷാകുലത്തിൽ പ്പെടുന്ന ഒരു ഭാഷയാണ് കാടർ ഭാഷ. മലയാളവുമായി വളരെയേറെ സാമ്യമുള്ള ഒരു ഭാഷയാണ് ഇത്.
അവലംബം
വർഗ്ഗം:ദ്രാവിഡഭാഷകൾ വർഗ്ഗം:കേരളത്തിലെ ഭാഷകൾ
ശനീശ്വരൻ
സൂര്യദേവന്റെ രണ്ടാം ഭാര്യയായ ഛായാദേവിയുടെ പുത്രനാണ്‌ 'ശനീശ്വരൻ' അഥവാ ശനിദേവൻ (സൂര്യപുത്ര_ശനി). ശനിയാഴ്ചയാണ് പ്രധാന ദിവസം. നവഗ്രഹങ്ങളിൽ ഈശ്വരസ്ഥാനം കല്പിക്കപ്പെടുന്ന ശനീശ്വരനെ നന്മചെയ്യുന്നവർക്ക് രക്ഷകനും ദുഷ്ടർക്ക് ശിക്ഷകനും ആയിട്ട് ജ്യോതിഷ വിശ്വാസികൾ കരുതുന്നു. കറുപ്പ്, നീല എന്നിവയാണ് ശനീശ്വരന്റെ ഇഷ്ടനിറം. നീല ശംഖുപുഷ്പം ഇഷ്ടകുസുമം. പാശ്ചാത്യ ജ്യോതിഷത്തിലും ഭാരതീയ ജ്യോതിഷത്തിലും ഒരുപോലെ ശനിയുടെ സാന്നിധ്യം കാണാൻ സാധിക്കും. ശനിദോഷ ദുരിതങ്ങളിൽ നിന്നും രക്ഷക്കായി മഹാദേവൻ, മഹാഗണപതി, ധർമശാസ്താവ്, ഭദ്രകാളി, ഹനുമാൻ എന്നിവരെ ശനിയാഴ്ചകളിൽ ആരാധിക്കുന്നത് നല്ലതാണെന്നു വിശ്വാസം.
പ്രധാന ക്ഷേത്രങ്ങൾ
മഹാരാഷ്ട്രയിലെ ശനി ശിങ്കനാപൂർ ക്ഷേത്രം ഇന്ത്യയിലെ ഏറ്റവും പ്രസിദ്ധമായ ശനീശ്വര ക്ഷേത്രമാണ്. കേരളത്തിൽ പാലക്കാട്‌ ജില്ലയിലെ നൂറണിയിലും ആലപ്പുഴ ജില്ലയിലെ ഹരിപ്പാട്ടും ശനീശ്വരൻ മുഖ്യ പ്രതിഷ്ഠയായി വരുന്ന ക്ഷേത്രങ്ങളുണ്ട്. കൂടാതെ നവഗ്രഹ ക്ഷേത്രങ്ങളിലും ശനിക്ക് പ്രതിഷ്ഠയുണ്ട്.
ഐതിഹ്യം, പുരാണം
ജ്യോതിഷ വിശ്വാസപ്രകാരം നവഗ്രഹങ്ങളിൽ പ്രധാനപ്പെട്ട ഈശ്വര സ്ഥാനമുള്ളയാളാണ് ശനി. അതിനാൽ ശനീശ്വരൻ എന്നറിയപ്പെടുന്നു. ശനി തെറ്റുകൾ ചെയ്യുന്നവർക്ക് ശിക്ഷയും സത്കർമ്മം ചെയ്യുന്നവർക്ക് പുരസ്‌ക്കാരവും അവരുടെ ഭൂമിയിലെ ജീവിതത്തിൽ തന്നെ നൽകുന്നു. കാക്കയാണ് വാഹനം. ശനി അനുകൂലമായി വന്നാൽ സർവ്വ സൗഭാഗ്യങ്ങളും ലഭിയ്ക്കും. പാണ്ഡവർക്കും നളനും രാജ്യം മുമ്പത്തേക്കാളും സമൃദ്ധിയോടെ തിരിച്ചു ലഭിച്ചത് ശനീശ്വരന്റെ അനുഗ്രഹത്താൽ തന്നെയാണ്. ചെയ്തുപോയ തെറ്റുകൾക്കുള്ള ശിക്ഷ ശനിദോഷ കാലത്ത് അനുഭവിക്കേണ്ടി വരുമെന്നാണ് വിശ്വാസം. ശനീശ്വരൻ ശിവ ഭക്തനാണ്. നവഗ്രഹങ്ങളിൽ ആയുസ്സിന്റെ കാര്യത്തിൽ ആധിപത്യം ചെലുത്തുന്നത്‌ ശനിയാണ്‌. മരണം, അപകടം, രോഗം, അപമാനം, കലഹം, കടം, സാമ്പത്തിക തകർച്ച, മാനസിക പ്രശ്നങ്ങൾ, ബന്ധുവിയോഗം എന്നിവ ശനിദോഷ കാലയളവിൽ ഉണ്ടാകാമെന്ന് വിശ്വസിക്കപ്പെടുന്നു. പാപഗ്രഹമായ ശനി കറുത്തു മെലിഞ്ഞ് നീണ്ട ശരീരവും വലിയ പല്ലും കഠിന സ്വഭാവവും പിംഗല വർണമുള്ള കുഴിഞ്ഞ കണ്ണുകളും ഒക്കെയുള്ള ഭീകരരൂപിയായിട്ടാണ് സങ്കൽപ്പിക്കുന്നത്
പുരാണങ്ങൾ പ്രകാരം ശനി സത്യത്തിനും ശ്രദ്ധയ്ക്കും വേണ്ടി നിലകൊള്ളുന്ന സൂര്യപുത്രനാണ്. പിതാവായ സൂര്യദേവനോട്‌ ശനീശ്വരന്‌ പക പുലർത്തുന്നതായാണ് വിശ്വാസം. കാരണം യമധർമ്മൻ ഛായാദേവിയോട് ധിക്കാരപൂർവ്വം പെരുമാറുന്നതു കണ്ടിട്ടും സൂര്യദേവൻ മൗനമവലംബിച്ചിരുന്നു. അമ്മയ്ക്കും വേണ്ടി ദേവേന്ദ്രനോട്  പോലും പോരാടുകയും എത് പരിതഃസ്ഥിതിയിലും അമ്മക്ക് ഒപ്പം നിലകൊള്ളുകയും സർവ്വ ദേവന്മാരെയും അസുരന്മാരെയും ത്രിമൂർത്തിമാരെ വരെ വെല്ലുവിളിക്കാനും പോന്നവനാണ് ശനീശ്വരൻ. അതിനാലാണ് ജ്യോതിഷത്തിൽ സൂര്യനും ശനിയും ഭിന്നിച്ചു നിൽക്കുവാൻ ഇടവന്നത്‌ എന്ന് അനുമാനിക്കുന്നു.
ശനിയുടെ അഹങ്കാരം തീർക്കുന്നതിനുള്ള ശക്‌തി ശിവനും ശിവസന്തതികൾക്കും മാത്രമാണുള്ളത്‌. അതിനാൽ ശനിമൂലമുള്ള ദുരിതങ്ങളിൽ നിന്നും രക്ഷക്കായി മഹാഗണപതി, ധർമശാസ്താവ്, ഹനുമാൻ, ഭദ്രകാളി, മഹാദേവൻ അഥവാ ഭൈരവൻ എന്നിവരെ ശനിയാഴ്ചകളിൽ ആരാധിക്കാറുണ്ട്.
ഗണേശ ഭക്തരെ ശനി ബാധിക്കില്ലെന്നാണ് വിശ്വാസം. തന്നെ ബാധിക്കാൻ ശ്രമിച്ച ശനിയെ നാളെ ആകട്ടെ എന്നും പറഞ്ഞു ഗണപതി ബുദ്ധിപൂർവം അകറ്റിയതായി കഥയുണ്ട്. അതിനാൽ ശനിയാഴ്ച നടത്തുന്ന ഗണപതി ദർശനം ശനിദോഷ ഹരമെന്നു വിശ്വസിക്കപോടുന്നു.
ശനിയുടെ ഈശ്വരനായി ധർമശാസ്താവിനെ സങ്കൽപ്പിച്ചു വരുന്നു. അതിനാൽ ശാസ്താ ക്ഷേത്രങ്ങളിൽ ശനിയാഴ്ച വിശേഷ ദിവസമാണ്.
തന്നെ ബാധിക്കാൻ ശ്രമിച്ച ശനിയുടെ അഹങ്കാരത്തെ ഭക്ത ഹനുമാൻ ശമിപ്പിച്ചതായും, ഒരിക്കൽ രാവണനാൽ ബന്ധിക്കപ്പെട്ട ശനിയെ ഹനുമാൻ മോചിപ്പിച്ചതായും രാമായണം പറയുന്നു. അതിനാൽ ഹനുമദ്‌ ഭക്തരെ ശനിദോഷ ദുരിതങ്ങൾ ബാധിക്കില്ലെന്നു വാക്ക് കൊടുക്കുകയും ചെയ്തു. ഇക്കാരണത്താലാണ് ആഞ്ജനേയ ‌ ക്ഷേത്രങ്ങളിൽ ശനിയാഴ്ച വിശേഷമായി കണക്കാക്കുന്നത്.
പരാശക്തി ഉപാസകർ ശനിയുടെ അധിപയായി ശ്രീ ഭദ്രകാളിയെ സങ്കല്പിക്കാറുണ്ട്. ദശ മഹാവിദ്യകളിൽ ശനിയുടെ നിയന്ത്രണ ദൈവം കാളിയാണ്. ഒരിക്കൽ തന്റെ ഭക്തരെ ദ്രോഹിച്ച ശനിയെ വധിക്കാൻ ഭദ്രകാളി പുറപ്പെട്ടതായും ത്രിമൂർത്തികൾ പ്രത്യക്ഷപ്പെട്ടു കാളിയെ അനുനയിപ്പിച്ചതായും ഐതീഹ്യമുണ്ട്. അതിനാൽ ശനിയാഴ്ച നടത്തുന്ന ഭദ്രകാളി ദർശനം ശനിദോഷ ദുരിതങ്ങളിൽ നിന്നും ആശ്വാസമേകുമെന്ന് വിശ്വസിക്കപ്പെടുന്നു.
ശനിയുടെ മറ്റൊരു ഈശ്വരനായ കാലഭൈരവൻ കടുത്ത ശനിദോഷങ്ങളെ നിയന്ത്രിക്കുന്ന പ്രചണ്ഡമായ ശിവരൂപമാണ്. കാശിയിലെ കാലഭൈരവ ദർശനം അതി വിശേഷമാണ്.
നക്ഷത്രങ്ങളിൽ പൂയം, അനിഴം, ഉത്രട്ടാതി എന്നിവയും പൂക്കളിൽ കരിങ്കൂവളവും രത്നങ്ങളിൽ നീല വൈഡൂര്യവും നവധാന്യങ്ങളിൽ എള്ളും തൈലങ്ങളിൽ നവഗ്രഹതൈലവും ശനീശ്വരൻ ഇഷ്‌ടപ്പെടുന്നു. ശനിയാഴ്‌ച ദിവസങ്ങളിൽ ശനീശ്വരനെ പ്രത്യേകമായി പൂജിക്കുന്നതും ആരാധിക്കുന്നതും വളരെ നല്ലതാണ്‌. ശനിഗ്രഹദോഷം അനുഭവിക്കുന്നവർ ശനിദോഷപരിഹാരമന്ത്രം ചൊല്ലുന്നതും, എള്ളുതിരി കത്തിക്കുന്നതും, ശനിയുടെ വാഹനമായ കാക്കക്ക് ഭക്ഷണം കൊടുക്കുന്നതുമെല്ലാം വളരെ നല്ലതാണ്‌. .
ശനി മന്ത്രം
''ഓം ഐം ഹ്രീം ശ്രീം ശനൈശ്വരായ നമഃ
ശനി പീഡാഹര സ്തോത്രം
സൂര്യപുത്രോ ദീർഘദേഹോ വിശാലാക്ഷ: ശിവപ്രിയ: ദീർഘചാര പ്രസന്നാത്മ പീഡാം ഹരതു മേ ശനി:
ശനി സ്തോത്രം
"നീലാഞ്ജനസമാഭാസം രവിപുത്രം യമാഗ്രജം ഛായാ മാർത്താണ്ഡ സംഭൂതം തം നമാമി ശനൈശ്ചരം"
അസ്യശ്രീ ശനീശ്വര സ്‌തോത്ര മഹാമന്ത്രസ്യ കശ്യപ ഋഷി അനുഷ്‌ടുപ്‌ഛന്ദഃ ശനീശ്വരോ ദേവതാ.
ശനീശ്വര ശ്ലോകം
കോണസ്ഥേ പിംഗളോ ബഭ്രുഃ കൃഷ്ണോ രൌദ്രോ അന്തകായമഃ സൌരിഃ ശനൈശ്ചരോ മന്ദഃ പിപ്പലാദേന സംസ്തുതഃ ഏതാനി    ദശ   നാമാനി   പ്രാതരുത്ഥായ യ : പഠേത്  ശനൈശ്ചരകൃതാ  പീഡാ  ന  കദാചിത്  ഭവിഷ്യതി
നവഗ്രഹഃ ഏഴ്
നവഗ്രഹങ്ങൾക്ക് ഭാരതീയ ജ്യോതിഷ വിശ്വാസികളും പല ഹൈന്ദവരും വളരെ പ്രാധാന്യം കല്പിക്കുന്നു. പല അമ്പലങ്ങളിലും നവഗ്രഹങ്ങൾക്ക് പ്രധാനക്ഷേത്രങ്ങളും ഉപക്ഷേത്രങ്ങളും വഴിപാടുകളും ഉണ്ട്. ആഴ്ച നാമങ്ങളിലാണ് ഏഴ് ഗ്രഹങ്ങൾ അറിയപ്പെടുന്നത്. എന്നിവ ആഴ്ച നാമങ്ങളിലുള്ള ഏഴു ഗ്രഹങ്ങൾ കൂടാതെ
എന്നീ രണ്ടും കൂടി ഉൾചേർന്നതാണ് നവഗ്രഹങ്ങൾ. ഇതിൽ ഏഴാം സ്ഥാനത്തുള്ള ശനീശ്വരനേ അഥവാ ശനിയെ ഏറ്റവും ഭയപ്പെടുന്നതും, ആരാധിക്കപ്പെടുന്നതും. എന്തു കൊണ്ടാണ് ഇത് എന്നത് പുരാണങ്ങളിലൂടെ തെളിയിക്കുന്നു. യോഗശാസ്ത്ര പ്രകാരം നവഗ്രഹങ്ങൾ ഒൻപതും ചക്രങ്ങളിൽ സ്ഥിതി ചെയ്യുന്നു. സൂര്യൻ മൂലാധാരത്തിലും, ചന്ദ്രൻ സ്വാദിസ്ഥാനത്തും ,ചൊവ്വ മണിപൂരത്തും ബുധൻ അനഹതയിലും വ്യാഴം വിശുദ്ധത്തിലും, ശുക്രൻ ഭൂമധ്യത്തിലും ആണ്. എന്നാൽ ശനിയാകട്ടെ മനുഷ്യ ശരീരത്തിൽ ഏറ്റവും ഉയരഭാഗത്തുള്ള സഹസ്രാര ചക്രത്തിലുമാണ് കുടികൊള്ളുന്നത്. രാഹുവും കേതുവും ജീവനാഡികളിലാണ് സ്ഥാനം പിടിച്ചിരിക്കുന്നത്. ഇതെല്ലാം ഭാരതീയ വിശ്വാസത്തിന്റെ ഭാഗമാണ്. വാസ്തവത്തിൽ യോഗാസനം പരിശീലിക്കുന്ന ഒരാൾ ഈ ഗ്രഹങ്ങളെ നമസ്ക്കരിക്കുകയാണ് ചെയ്യുന്നത്. സൂര്യനമസ്ക്കാരം അതിനൊരു ഉദാഹരണമാണ്. ഓരോ ഗ്രഹങ്ങളും ഓരോ ഗുണത്തെ പ്രദാനം ചെയ്യുന്നു,
അതിൽ ശനിയാണ് ദുഃഖകാരണങ്ങളായ രോഗം, മരണം, അപകടം എന്നിവക്ക് ഹേതു ആകുന്നത്. ആത്മീയത കൈവരിക്കണമെങ്കിൽ ശനീശ്വരൻ അനുഗ്രഹിക്കണം എന്നാണ് ഹൈന്ദവ വിശ്വാസം. അത് പോലെ സകല ദൈവാനുഗ്രഹങ്ങൾക്കും ശനീശ്വര ദയാദാക്ഷിണ്യം ഉണ്ടായാലേ സാധ്യമാകൂ. സന്തോഷത്തിൽ ദൈവത്തെ മറക്കുന്നു സന്താപത്തിൽ ദൈവ പാദങ്ങളിൽ ശരണം പ്രാപിക്കുന്നു. ഇതാണ് നമ്മുടെ അവസ്ഥ. ദുഃഖം നമ്മുടെ കണ്ണ് തുറപ്പിക്കുന്നു. 'ജീവിതം ഒരു മായയാണെന്ന പരമാർത്ഥം നമുക്ക് മനസ്സിലാക്കുന്നത് കഷ്ടങ്ങളും നഷ്ടങ്ങളും സംഭവിക്കുമ്പോൾ മാത്രമാണ്: ഇത് സംഭവിക്കുന്നത് ശനീശ്വരനിലൂടെയാണ്. ശിരസ്സിലുള്ള സഹസ്രരചക്രത്തിലിരുന്ന് കൊണ്ട് മനസ്സിനെ തപിപ്പിക്കുന്നത് ശനി ഭഗവാനാണ്. വളരെ സാവധാനത്തിലും സ്ഥിരതയോടും കൂടി നീങ്ങുന്നത് ഒരു ഗ്രഹമാണ് ശനി. അതു കൊണ്ട് ശനിയാഴ്ചക്ക് സ്ഥിരവാരമെന്നും ഒരു പേരുണ്ട്. ശനിയാഴ്ച ആരംഭിക്കുന്ന ഏതു സംരംഭവും അതുകൊണ്ട് വിജയിക്കുമെന്നതിൽ സംശയമില്ല.
ശനിദോഷനിവാരണം
ജ്യോതിഷ വിശ്വാസപ്രകാരം മനുഷ്യ ജീവിതത്തിലെ ഏറ്റവും ദുരിതപൂർണ്ണവും ദുഃഖം നിറഞ്ഞതും ആപൽക്കരവുമായ സമയമാണ് ശനിദോഷ കാലഘട്ടം എന്നറിയപ്പെടുന്നത്. ഒരു മനുഷ്യായുസ്സിന്റെ പകുതിയിലധികവും പാപഗ്രഹമായ ശനിയുടെ പിടിയിലാണ്. ശനി അനിഷ്ട സ്ഥാനത്താണെങ്കില് സർവ്വകാര്യ പരാജയവും കടവും നാശവുമാണ് ഫലം. ഏഴരശനി, കണ്ടകശനി, ശനിദശ മറ്റ് ദശാസന്ധികളിലെ അപഹാരം തുടങ്ങിയ കാലയളവിൽ ദോഷങ്ങൾക്കിടവരുന്നു. അപമാനം, അപകടം, രോഗം, സാമ്പത്തിക തകർച്ച, തൊഴിൽ നഷ്ടം, ഭയം, ദാരിദ്ര്യം, കലഹം, അകാല മരണം, ബന്ധുജന വിയോഗം എന്നിവ ഇതിന്റെ ഫലമായി ഉണ്ടാകുമെന്ന് വിശ്വസിക്കപ്പെടുന്നു. മുജ്ജന്മത്തിലെ ജീവിതത്തെ ആശ്രയിച്ചായിരിക്കും ശനി ദശയിലുണ്ടാകുന്ന അനുഭവങ്ങള് എന്നാണ് പറയാറുള്ളത്. നല്ല പ്രവര്ത്തികളും ഭഗവദ്‌ ഭജനവും ചെയ്യുക വഴി മഹാവിഷ്ണുവിന്റെ അല്ലെങ്കിൽ വ്യാഴത്തിന്റെ ആനുകൂല്യമോ ദൃഷ്ടിയോ പോലുള്ള ദൈവാധീനം ഉണ്ടാവുകയോ ചെയ്താല് ശനി ദശയുടെ കാഠിന്യം കുറയ്ക്കാന് കഴിയുമെന്നാണ് വിശ്വാസം.
എന്നിവരെ പൂജിച്ചാരാധിച്ച് തൃപ്തിപ്പെടുത്തിയാൽ ശനിദോഷ മെല്ലാമകലുകയും സൗഖ്യം വന്നുചേരുകയും ചെയ്യും.
കരിക്കഭിഷേകം, ദുരിതശാന്തിയ്ക്കും ആരോഗ്യ വർദ്ധനവിനും ഉത്തമമാണ്. വ്രതദിനങ്ങളില് നെയ്യഭിഷേകം നടത്തിയാൽ പാപശാന്തിയ്ക്ക് ഉത്തമമാണ്. ഭസ്മാഭിഷേകം ചെയ്യുന്നത് വിദ്യാവിജയത്തിനും വിഘ്ന നിവാരണത്തിനും ത്വക്ക് രോഗശാന്തിയ്ക്കും നന്ന്. എള്ളു പായസം അയ്യപ്പസ്വാമിയുടെ ഉത്തമ നിവേദ്യമാണ്. അഭീഷ്ട സിദ്ധി പാപശാന്തി എന്നിവയ്ക്കെല്ലാം അത് ഉത്തമം തന്നെയാണ്. എള്ളുതിരി കത്തിയ്ക്കലും, നീലശംഖു പുഷ്പാര്ച്ചനയും ശനിദോഷനിവാരണത്തിന് വിശേഷമാണ്. ഗ്രഹനിലയിൽ ശനി അനിഷ്ട സ്ഥാനങ്ങളിൽ ഉള്ളവരും കണ്ടകശനി, ഏഴരശനി മുതലായ ചാരവശാലുള്ള ദോഷങ്ങൾ അനുഭവിക്കുന്നവര്ക്കും ശനിദോഷ ശാന്തി പൂജ നടത്തുന്നത് കൂടുതല് പ്രയോജനം ചെയ്യും. ശനിയാഴ്ചകളിലോ പക്കപിറന്നാൾ തോറുമോയാണ് ശനീശ്വര ശാന്തി പൂജ നടത്തേണ്ടത്. ശാസ്താവിനു നീരാന്ജനവും എള്ള് പായസവും അതുപോലെ ശനി ഭഗവാന് ശനീശ്വരപൂജയുമാണ് ഇത്തരക്കാർ നടത്തേണ്ടത്. ശനീശ്വര മന്ത്രം ജപിക്കുന്നതും ശനിയാഴ്ച വ്രതം നോല്ക്കുകയും ഉത്തമമാണ്.
പരമശിവൻ കാളകുടം ഭക്ഷിച്ചത് ഒരു ശനിയാഴ്ചയാണ്. അദ്ദേഹം ആനന്ദതാന്ധവമാടിയ ത്രയോദശിയും ചേർന്ന് വരുന്ന പുണ്യദിനമാണ് മഹാപ്രദോഷം. ശനിയാഴ്ചകളിൽ വരുന്ന മഹാപ്രദോഷ ദിനത്തിൽ ശിവക്ഷേത്ര ദർശനം നടത്തി വണങ്ങിയാൽ സർവ ആപത്തുകളും അകലുമെന്നാണ് വിശ്വാസം. തുടർച്ചയായി രണ്ടു ശനിപ്രദോഷങ്ങൾ അനുഷ്ടിച്ചാൽ അർദ്ധനാരീശ്വര പ്രദോഷം എന്നു പറയുന്നു. ഈശ്വരനും ഭഗവതിയും ചേർന്ന് അർദ്ധനാരീശ്വരരായിട്ടുള്ളതിനാൽ വേർപിരിഞ്ഞ ദമ്പതികൾ ഇണങ്ങിച്ചേരുമെന്നും, വിവാഹതടസ്സങ്ങൾ നീങ്ങുമെന്നും ഐശ്വര്യം ഉണ്ടാകുമെന്നും ആണ് വിശ്വാസം.
അവലംബം
വർഗ്ഗം:നവഗ്രഹങ്ങൾ വർഗ്ഗം:ഹിന്ദു ദേവന്മാർ വർഗ്ഗം:ശനി
ഏഴാച്ചേരി രാമചന്ദ്രൻ
കേരളത്തിലെ ഒരു പ്രമുഖ കവിയും പത്രപ്രവർത്തകനുമാണ് ഏഴാച്ചേരി രാമചന്ദ്രൻ. വയലാർ അവാർഡും കേരള സാഹിത്യ അക്കാദമി പുരസ്കാരവും ഉൾപ്പെടെ നിരവധി പുരസ്കാരങ്ങൾ ലഭിച്ചിട്ടുണ്ട്. 2020 ൽ ഒരു വെർജീനിയൻ വെയിൽകാലം എന്ന കാവ്യസമാഹാരത്തിന് വയലാർ അവാർഡ് ലഭിച്ചു.
ജീവിതരേഖ
ലഘുചിത്രം കോട്ടയം ജില്ലയിലെ മീനച്ചിൽ താലൂക്കിൽ രാമപുരം പഞ്ചായത്തിലെ ഏഴാച്ചേരി ഗ്രാമത്തിൽ ജനിച്ചു. ദേശാഭിമാനി വാരാന്തപ്പതിപ്പിന്റെ പത്രാധിപരായിരുന്നു. മൂന്നു തവണ സംസ്ഥാന സർക്കാരിന്റെ അവാർഡ് ഉൾപ്പെടെ പ്രൊഫഷണൽ നാടക ഗാനരചനയ്ക്ക് വിവിധ പുരസ്കാരങ്ങൾ നേടി. കേരള സാഹിത്യ അക്കാദമി നിർവ്വാഹക സമിതി അംഗം, ചലച്ചിത്ര അക്കാദമി അംഗം എന്നീ നിലകളിൽ പ്രവർത്തിച്ചിട്ടുണ്ട്. പുരോഗമന കലാ സാഹിത്യ സംഘം സംസ്ഥാന വൈസ് പ്രസിഡന്റുമാരിലൊരാളാണ്.സാഹിത്യപ്രവർത്തക സഹകരണസംഘംപ്രസിഡന്റ് ആയി പ്രവർത്തിക്കുന്നു.ചന്ദന മണീവാതില്പാതിചാരി എന്നുതുടങ്ങുന്ന ഗാനമുൾപ്പെടെ മുപ്പതിലധികം ചലച്ചിത്രഗാനങ്ങൾ രചിച്ചു.
കൃതികൾ
ലഘുചിത്രം|ഏഴാച്ചേരി രാമചന്ദ്രൻ
അവലംബം
വർഗ്ഗം:മലയാളകവികൾ വർഗ്ഗം:കവിതക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:കോട്ടയം ജില്ലയിൽ ജനിച്ചവർ വർഗ്ഗം:കേരളത്തിലെ പത്രപ്രവർത്തകർ വർഗ്ഗം:അബുദാബി ശക്തി അവാർഡ് ജേതാക്കൾ വർഗ്ഗം:ഉള്ളൂർ അവാർഡ് ലഭിച്ചവർ വർഗ്ഗം:1944-ൽ ജനിച്ചവർ വർഗ്ഗം:വയലാർ പുരസ്കാരം ലഭിച്ചവർ
പ്രകാശ് ആംതെ
സാമൂഹിക പ്രവർത്തകനും, മഗ്സസെ പുരസ്ക്കാര ജേതാവുമാണ് ഡോക്ടർ പ്രകാശ് മുരളീധർ ആംതേ. (Marathi: प्रकाश मुरलीधर आमटे) .പ്രശസ്ത സാമൂഹ്യപ്രവർത്തകനും മഗ്സസെ പുരസ്ക്കാര ജേതാവുമായിരുന്ന ബാബാ ആംതേയുടെ പുത്രനായ പ്രകാശ് മഹാരാഷ്ടയിലെ 'ആനന്ദ വൻ'എന്ന സ്ഥലത്താണ് ജനിച്ചത്.
ലോക് ബിരാധാരി പ്രകൽപ്
ഗഡ്ചിരോളി ജില്ലയിലെ വനമേഖലയിലുള്ള ആദിവാസി വിഭാഗമായ 'ഗോണ്ട്'കളുടെ ക്ഷേമപ്രവർത്തനങ്ങൾക്കും,ഉന്നമനത്തെയും ലക്ഷ്യമാക്കിയാണ് 1973 -ൽ ലോക് ബിരാധാരി പ്രകൽപ് ആരംഭിച്ചത്.ഈ പദ്ധതിയിൽ ആശുപത്രികൾ,സ്കൂളുകൾ,മൃഗങ്ങൾക്കുള്ള പ്രത്യേക പാർപ്പിടകേന്ദ്രങ്ങൾ ഉൾക്കൊള്ളിച്ചിട്ടുണ്ട്. പിതാവായ ബാബാ ആംതേ തുടങ്ങിവച്ച ക്ഷേമപ്രവർത്തനങ്ങൾക്ക് പ്രകാശ് ആംതേയും അദ്ദേഹത്തിന്റെ പത്നിയായ ഡോ;മന്ദാകിനി ആംതേയും നേതൃത്വം നൽകുന്നു.
അവലംബം
വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:1948-ൽ ജനിച്ചവർ
നീലംപേരൂർ ഗ്രാമപഞ്ചായത്ത്
ആലപ്പുഴ ജില്ലയിലെ വെളിയനാട് ബ്ളോക്കിൽ കുട്ടനാട് താലൂക്കിൽ ഉൾപ്പെടുന്ന പ്രദേശമാണ് 16.5 ചതുരശ്രകിലോമീറ്റർ വിസ്തീർണ്ണമുള്ള നീലംപേരൂർ പഞ്ചായത്ത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ഗൈഗർ കൗണ്ടർ
ആൽഫാ, ബീറ്റാ, ഗാമാ തുടങ്ങിയ അയോണീകൃതവികിരണങ്ങൾ കണ്ടുപിടിക്കാനും കണക്കാക്കാനുമുള്ള ഒരു ഉപകരണമാണ് ഗൈഗർ കൗണ്ടർ അല്ലെങ്കിൽ ഗൈഗർ മുളർ കൗണ്ടർ. ഹാൻസ് ഗൈഗർ എന്ന ശാസ്ത്രജ്ഞനാണ് ഇത് കണ്ടുപിടിച്ചത്. മ്യൂളർ എന്ന മറ്റൊരു ശാസ്ത്രജ്ഞൻ ഇത് മികവുറ്റതാക്കി. ഈ ഉപകരണത്തിന്റെ പ്രധാന ഘടകങ്ങൾ നേരിയൊരു ഗ്ലാസ്സ് ട്യൂബും അതിനകത്ത് ആർഗൺ പോലെ ഒരു അപൂർവ്വവാതകവും ലോഹത്തകിടുകളുമാണ്.
പ്രവർത്തനം
ലോഹത്തകിടുകൾക്കിടയിൽ വളരെ താഴ്ചയിലുള്ള വൈദ്യുതി പ്രവഹിക്കുന്നു. സാധാരണഗതിയിൽ കുറഞ്ഞ വോൾട്ടേജിൽ ട്യൂബിലെ വാതകം ജ്വലിക്കുന്നില്ല. എന്നാൽ‌ ട്യൂബ് സ്ഥാപിച്ചിരിക്കുന്നതിന് സമീപം റേഡിയോ ആക്ടീവ് പദാർത്ഥമുണ്ടായാൽ അതിൽനിന്നുള്ള വികിരണങ്ങൾ ട്യൂബിൽക്കടന്ന് ട്യൂബിലെ വാതക തൻമാത്രകളുമായി സംഘട്ടനത്തിലേർപ്പെട്ട് ട്യൂബിലെ വാതകത്തെ അയോണീകരിക്കുന്നു. കറണ്ടിന്റെ സ്പന്ദനങ്ങൾ ഒരു സൂചകമീറ്ററിൽ രേഖപ്പെടുത്തുന്നതിലൂടെ റേഡിയേഷൻ അളക്കാൻ സാധിക്കുന്നു.
ഉപയോഗം
റേഡിയോ ആക്ടിവിറ്റി അളക്കാനാണ് ഗൈഗർ കൗണ്ടർ ഉപബയോഗിക്കുന്നത്. ആധുനിക കാലത്ത് പലഭാഗ്യാന്വേഷികളും ചെയ്യുന്നതുപോലെ അമൂല്യരത്നങ്ങളും മറ്റുമന്വേഷിക്കാൻ ഇതുപയോഗിക്കാം.
വർഗ്ഗം:അളവുപകരണങ്ങൾ
ഇരുമ്പൂന്നിക്കര
ഇരുമ്പൂന്നിക്കര, കോട്ടയം ജില്ലയിൽ എരുമേലി പഞ്ചായത്തിനു കീഴിലുള്ള ഒരു ചെറു ഗ്രാമമാണ്. സമുദ്രനിരപ്പിൽനിന്ന് ഏകദേശം 15 മീറ്റർ ഉയരത്തിൽ സ്ഥിതിചെയ്യുന്ന ഈ ഗ്രാമം ജില്ലാ ആസ്ഥാനമായ കോട്ടയത്തുനിന്ന് 44 കിലോമീറ്റർ ദൂരെയാണു സ്ഥിതിചെയ്യുന്നത്. ഏറ്റവും അടുത്തുള്ള പട്ടണങ്ങൾ എരുമേലി, റാന്നി, വെച്ചൂച്ചിറ, കാഞ്ഞിരപ്പള്ളി എന്നിവയാണ്. എരുമേലിയിൽനിന്നു ശബരിമലയ്ക്കുള്ള പരമ്പാരാഗത കാനന പാതയിലാണ് ഈ ഗ്രാമം നിലനിൽക്കുന്നത്.
അവലംബം
വർഗ്ഗം:കോട്ടയം ജില്ലയിലെ ഗ്രാമങ്ങൾ
അന്നം തട്ടി
വലിയ പാത്രത്തിൽ നിന്ന് ചോറ് കഴിക്കാനുപയോഗിക്കുന്ന പാത്രത്തിലേക്കോ ഇലയിലേക്കോ വിളമ്പുന്നതിനുപയോഗിക്കുന്നതിനാണ് അന്നം തട്ടി ഉപയോഗിക്കുന്നത്. ഇതിനെ കരണ്ടിയെന്ന് പൊതുവെ പറയാമെങ്ങിലും ചോറ് മാത്രം വിളമ്പാൻ ഉപയോഗിക്കുന്നതുകൊണ്ട് അന്നം തട്ടി, ചോറുകോരി, കൈകരണ്ടി എന്നും പറയാറുണ്ട്. ജപ്പാനിലുപയോഗിക്കുന്ന ഷമോജി ഇതുമായി സാമ്യമുള്ള ഒരു കരണ്ടിയാണ്.
ഇതും കാണുക
വർഗ്ഗം:അടുക്കള ഉപകരണങ്ങൾ
നിയോമൈസിൻ
ഗ്രാംനെഗറ്റീവ്, ഗ്രാം പോസിറ്റീവ് ബാക്റ്റീരിയങ്ങൾക്കെതിരെ പ്രവർത്തിക്കുന്ന ഒരു ആന്റിബയോട്ടിക് ആണ് നിയോമൈസിൻ. നിയോമൈസിൻ, അമിനോഗ്ലൈക്കോസൈഡ് വിഭാഗത്തിൽപ്പെടുന്നു. 1949-ൽ സെൽമാൻ വാക്ക്സ്മാനും (Selman Waksman) ലേഷെവലിയറും (Le Chevalier) ചേർന്ന് സ്ട്രെപ്റ്റോമൈസസ് ഫ്രാഡിയെ (Streptomyces) എന്ന ബാക്റ്റീരിയത്തിൽ നിന്നാണ് ഇത് ആദ്യമായി വേർതിരിച്ചെടുത്തത്. 1951-ലെ വൈദ്യശാസ്ത്രത്തിനുള്ള നോബൽ സമ്മാനം സെൽമാൻ വാക്ക്സ്മാന് ലഭിച്ചു. അസംസ്കൃത നിയോമൈസിൻ, യഥാർഥത്തിൽ നിയോമൈസിൻ ബി, സി എന്നീ ഘടകങ്ങൾ ചേർന്ന ഒരു കോംപ്ലക്സാണ്. നിയോമൈസിൻ ബിയും സിയും ഔഷധരൂപത്തിലുപയോഗിച്ചുവരുന്ന നിയോമൈസിനിൽ 90 ശതമാനത്തോളം ബി യൗഗികമാണുള്ളത്.
നിയാമിൻ (Neamines), നിയോബയോസാമിൻ ബി (Neobiosamine B) എന്നീ രണ്ടു ഘടകങ്ങൾ ചേർന്നാണ് നിയോമൈസിൻ ബി ഉണ്ടാകുന്നതെങ്കിൽ നിയാമിനും നിയോബയോസാമിൻ സി (Neobiosamine C)യുമാണ് നിയോമൈസിൻ സിയുടെ ഘടകങ്ങൾ. ഘടനാപരമായ ഈ വ്യത്യാസങ്ങൾ മൂലം, മെഥനോളിൽ ലയിച്ച ഹൈഡ്രോക്ലോറിക് അമ്ലവുമായി പ്രവർത്തിക്കുമ്പോൾ നിയോമൈസിൻ ബിയും സിയും ഒരേ അമീൻ ഹൈഡ്രോക്ലോറൈഡാണ് തരുന്നതെങ്കിലും അവ നല്കുന്ന മീഥൈൽ ഗ്ലൈക്കോസൈഡുകൾ വ്യത്യസ്തമാണ്.
വർഗ്ഗം:ആന്റിബയോട്ടിക്കുകൾ
കക്കഞ്ചേരി
കോഴിക്കോട് ജില്ലയിൽ ഉള്ളിയേരി ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് കക്കഞ്ചേരി. ഇവിടെ ഒരു ശിവക്ഷേത്രം ഉണ്ട്. ഇതിന്റെ പേര് തെഞ്ചിലേരി ശിവക്ഷേത്രം എന്നാണ്.
ഇവിടെ ഉള്ള സ്ഥാപനങ്ങൾ
കക്കഞ്ചേരി മുഹ്‌യുദ്ദീൻ ജുമാ മസ്ജിദ്‌ ബുസ്താനുൽ ഉലൂം മദ്രസ്സ ശ്രീ പാറോൾ ഭഗവതീ ക്ഷേത്രം ശംസുൽ ഹുദാ മദ്രസ്സ ബെഞ്ചമിൻ മെമ്മോറിയൽ ആർട്സ് ആൻഡ്‌ കൾച്ചറൽ അസോസിയേഷൻ (BEMACA) എകെജി മെമ്മോറിയൽ ആർട്സ് &സ്പോർട്സ് സെൻറർ നനമ സംസ്കാരി കേന്ദ്രം ജയ് ജവാൻ ആർട്സ് & സ്പോർട്സ് ക്ലബ്.......(അപൂർണ്ണം) '
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ഏപ്രിൽ 7
ഗ്രിഗോറിയൻ കലണ്ടർ പ്രകാരം ഏപ്രിൽ 7 വർഷത്തിലെ 97(അധിവർഷത്തിൽ 98)-ാം ദിനമാണ്.
മറ്റു പ്രത്യേകതകൾ
വർഗ്ഗം:ഏപ്രിൽ 7
മാണിക്കവാചകർ
ശൈവസന്ന്യാസി ആയിരുന്ന പ്രസിദ്ധ തമിഴ് കവി ആണ് മാണിക്കവാചകർ. എ ഡി 700-നും 800-നും ഇടയ്ക്ക് തിരുവാരൂരിൽ ജീവിച്ചിരുന്നതായി കരുതുന്നു. ഭക്തിരസപ്രധാനമായ തിരുവാചകം എന്ന കാവ്യത്തിന്റെ കർത്താവ്. `കോവൈ' വിഭാഗത്തിൽപ്പെടുന്ന തിരുക്കോവൈയാർ എന്ന കൃതിയും ഇദ്ദേഹം രചിച്ചതാണെന്ന് അഭിപ്രായമുണ്ട്. രാമലിംഗ അടികൾ, തായുമാനവർ തുടങ്ങിയ കവികൾക്ക് പ്രചോദകമായ കൃതിയാണ് തിരുവാചകം.
തിരുവാചകം
എട്ടാം ശതകത്തിൽ മാണിക്കവാചകർ ശിവപെരുമാനെ സ്തുതിച്ചു പാടിയ പാട്ടുകളാണ് തിരുവാചകം. 51 കാവ്യഖണ്ഡങ്ങൾ ഉൾക്കൊള്ളുന്ന ഈ കൃതിയിൽ ശൈവ തത്ത്വചിന്ത ആവിഷ്കരിക്കുന്നു. ഇതിലെ അറുനൂറ്റൻപത് പാട്ടുകളാണ് ഭക്തിഗാനങ്ങളിൽ ഏറെ പ്രശസ്തം. 'തിരുവാചകത്തിൽ അലിയാത്തവരുടെ മനസ്സ് ഒരു വാചകത്തിലും അലിയുകയില്ല' എന്നാണ് പഴഞ്ചൊല്ല്.
തിരുക്കോവൈയാർ
തിരുക്കോവയാർ എന്ന ഗാനസമാഹാരത്തിലെ നാനൂറു പാട്ടുകളും നാനൂറു പ്രണയഗാനങ്ങളാണ്. ശിവഭഗവാനെ നായകനായും തന്നെ പ്രണയിനിയായും സങ്കല്പിച്ചാണ് ഇത് പാടിയിരിക്കുന്നത്. പേർഷ്യൻ സൂഫികളുടെ രഹസ്യവാദപരമായ കവിതകൾക്കു സമാനമാണിവ.
പുറം കണ്ണികൾ
വർഗ്ഗം:തമിഴ് കവികൾ
പിഞ്ഞാണം
ചെറിയ കുഴികൾ ഉള്ള ഭക്ഷണം വിളമ്പി കഴിക്കുന്നതിനുള്ള പാത്രങ്ങളെയാണ് പിഞ്ഞാണം എന്ന് പറയുന്നത്. പിഞ്ഞാൻ / തളിക / കിണ്ണം അങ്ങനെ പലപേരിലും ഇത് അറിയപ്പെടുന്നുണ്ട്. വർഗ്ഗം:പാത്രങ്ങൾ
ജാഗ്വാർ
മാർജ്ജാരകുടുംബത്തി‍ലെ‍(Felidae) വലിയ പൂച്ചകൾ ലെ (big cats) ഒന്നാണ് ജാഗ്വാർ. ലോകത്തിലെ ഏറ്റവും വലിയ 3 ആമത്തെ മാർജ്ജാരനാണ് ജാഗ്വാർ.അമേരിക്കൻ ഐക്യനാടുകളുടെ തെക്കൻ ഭാഗങ്ങളിലും, മെക്സിക്കൊ, പരാഗ്വെ, വടക്കൻ അർജന്റീന എന്നിവിടങ്ങളിലും ജാഗ്വാർ കാണപ്പെടുന്നു. തേക്കേ അമേരിക്കയിലെ ഏറ്റവും വലിയ പൂച്ച.
ജാഗ്വാർ കാഴ്ചയിൽ പുള്ളിപ്പുലിയേക്കാൾ വലുതും കടുവയുടെ സ്വഭാവ സവിശേഷതകൾ പുലർത്തുകയും ചെയ്യുന്ന ജീവിയാണ്. ജലസാന്നിധ്യമുള്ള ഇടതിങ്ങിയ കാടുകളിലാണു പ്രധാനമായും കണ്ടുവരുന്നത്. പൊതുവെ ഒറ്റപ്പെട്ട ജീവിതം നയിക്കുന്ന ജാഗ്വാർ, കടുവയെപ്പോലെ നീന്താൻ ഇഷ്ടപ്പെടുന്നു.
ഒറ്റ കുതിച്ചുചാട്ടം കൊണ്ട് കൊല്ലുന്നവൻ - എന്നർത്ഥം വരുന്ന "യാഗ്വാർ" എന്ന തദ്ദേശിയമായ പദത്തിൽ നിന്നാണ് ജാഗ്വാർ എന്ന പദം ഉണ്ടായത്. ഇരയെ കഴുത്തിൽ കടിച്ച് കൊലപ്പെടുത്തുന്ന മാംസഭുക്കുകളുടെ സ്വാഭാവിക ശൈലിയിൽ നിന്നും വിപരീതമായി തൻ്റെ ശക്തമായ പല്ലുകൾ ഉപയോഗിച്ച് തലയോട്ടി തകർത്താണ് ഇവ ഇരകളെ കൊല്ലുന്നത്. പൂച്ച വർഗ്ഗത്തിൽ ഏറ്റവും കാഠിന്യമേറിയ താടിയെല്ലും അതിനെ പൊതിഞ്ഞ് ശക്തമായ മാംസപേശികളും ഉള്ളത് ജാഗ്വാറിനാണ്. അതിനാൽ തന്നെ ജാഗ്വാറിൻ്റെ ബൈറ്റ് ഫോഴ്സ് 1,500psi ആണ്. ഇത് സിംഹത്തിൻ്റെ ബൈറ്റ് ഫോഴ്സിൻ്റ ഏതാണ്ട് ഇരട്ടിയാണ്. അതുകൊണ്ട് തന്നെ മുതലകളേയും ആമകളേയും പോലും അനായാസം ആഹരിക്കുവാൻ ഇവക്ക് സാധിക്കുന്നു.
കൂട്ടം കൂടി ജീവിക്കുകയൊ കൂട്ടമായി ഇരപിടിക്കുകയൊ ചെയ്യുന്ന രീതി പിൻതുടരുന്നവരല്ല ജാഗ്വാറുകൾ. പുള്ളിപ്പുലികളെ പോലെ മരം കയറുന്ന സ്വഭാവവും വിരളമാണ്. എന്നാൽ കടുവകളെ പോലെ നല്ല നീന്തൽ വൈദഗ്‌ധ്യം ഉള്ളവയാണ് ജാഗ്വാറുകൾ. സിംഹവും കടുവയും കഴിഞ്ഞാൽ  ഏറ്റവും വലിപ്പം കൂടിയ പൂച്ച വർഗ്ഗമായ ഇവ ജലസാന്നിധ്യമുള്ള  ഇടതൂർന്ന കാടുകളിൽ ഏകാകിയായി ജീവിക്കുന്നവയാണ്. വേഗത്തിൽ ഓടുന്നതിനുള്ള കഴിവ് ജാഗ്വാറിനുണ്ടെങ്കിലും ഇരപിടിക്കാൻ സാധാരണയായി ഈ കഴിവ് ഇവ ഉപയോഗിക്കാറില്ല. ചീറ്റയേയൊ സിംഹത്തേയൊ പോലെ ഇരകളെ പിൻതുടർന്ന് പിടിക്കുന്നതിനേക്കാൾ പതിയിരുന്ന് ആക്രമിച്ച് കീഴ്പ്പെടുത്തുന്നതാണ് ജാഗ്വാറിൻ്റെ രീതി.
ആമസോണിലെ ഭക്ഷ്യശൃംഖലയിലെ ഏറ്റവും ഉന്നത ശ്രേണിയിലാണ് ജാഗ്വാറിൻ്റെ സ്ഥാനം. ആയതിനാൽ മറ്റു ജീവജാലങ്ങളുടെ എണ്ണം അമിതമായി വർദ്ധിക്കാതെ ആമസോണിലെ ആവാസ വ്യവസ്ഥയെ നിയന്ത്രിക്കുന്നതിൽ ഇവ വലിയ പങ്കു വഹിക്കുന്നു. ചെറു ജീവികളേക്കാൾ വലിപ്പം കൂടിയ ഇരകളോടാണ് ജാഗ്വാറിന് പ്രീയം. കാപ്പിബരകൾ, ആമകൾ, മത്സ്യങ്ങൾ, മാനുകൾ, മുതലകൾ, അർമാഡിലോകൾ, കുരങ്ങുകൾ, പക്ഷികൾ തുടങ്ങി എൺപത്തഞ്ചോളം ജീവി വർഗ്ഗങ്ങളെ ജാഗ്വാർ ആഹാരമാക്കാറുണ്ട് .രാത്രിയും പകലും വേട്ടക്കിറങ്ങുന്ന ഇവ രാത്രി കാലങ്ങളിൽ ഇര തേടി കിലോമീറ്ററുകളോളം സഞ്ചരിക്കാറുണ്ട്.
അവലംബം
വർഗ്ഗം:മാംസഭോജികൾ വർഗ്ഗം:വന്യജീവികൾ വർഗ്ഗം:മാർജ്ജാരവംശം
പുഞ്ചവയൽ
വയനാട് ജില്ലയിലെ മാനന്തവാടി താലൂക്കിലെ പനമരംഗ്രാമപഞ്ചായത്തിലെ ഒരു ഗ്രാമം ആണ് പുഞ്ചവയൽ. പ്രാചീനമായ പുത്തങ്ങാടി ശിവക്ഷേത്രം ഇവിടെയാണ് .ഒരു പ്രാചീന ജൈന ക്ഷേത്രം ഇവിടെയുണ്ട്.
വർഗ്ഗം:വയനാട് ജില്ലയിലെ ഗ്രാമങ്ങൾ
പെരിങ്ങമല
കേരളത്തിൽ തിരുവനന്തപുരം ജില്ലയിലെ ഒരു ഗ്രാമമാണ് പെരിങ്ങമല. വെങ്ങാനൂരിൽ നിന്നും പള്ളിച്ചലിൽ നിന്നും 3 കി.മീ അകലെ സ്ഥിതി ചെയ്യുന്നു. തിരുവനന്തപുരത്ത് പെരിങ്ങാമല എന്ന സ്ഥലത്ത് രണ്ടു സ്ഥലങ്ങളുണ്ട്. മറ്റൊരു പെരിങ്ങമല കേരളത്തിലെ ഏറ്റവും വലിയ രണ്ടാമത്തെ പഞ്ചായത്ത് ആണ്.
ജനസംഖ്യ
2001 ലെ സെൻസസ് പ്രകാരം കല്ലിയൂർ ജനസംഖ്യ 36836 ആണ്. ഇതിൽ 18176 പുരുഷന്മാരും 18660 സ്ത്രീകളും ആണ്.
ശുകപുരം
കേരളത്തിലെ മലപ്പുറം ജില്ലയിലെ എടപ്പാളിനടുത്താണ് ശുകപുരം ഗ്രാമം. എടപ്പാൾ ചുങ്കത്തു നിന്നും ഏകദേശം 1 കി.മീ. കിഴക്ക് (എടപ്പാളിൽ നിന്നും പട്ടാമ്പി ഭാഗത്തേയ്ക്കു) ആണു ഈ പ്രദേശം. എടപ്പാളിലേയ്ക്കു ഏറ്റവും അടുത്തുള്ള പ്രധാന സ്ഥലങ്ങളിൽ നിന്നുള്ള ദൂരം - കോഴിക്കോട് എയർപോർട് - 70 കി.മീ., കുറ്റിപ്പുറം റെയിൽവേ സ്റ്റേഷൻ - 10 കി.മീ., പൊന്നാനി - 10 കി.മീ., തൃശൂർ റയിൽവെ സ്റ്റേഷൻ - 40 കി.മീ., കൊച്ചി എയർപോർട് - 100 കി.മീ.
ഐതിഹ്യം
ശുകമുനി തപസ്സനുഷ്ഠിച്ച സ്ഥലമായതിയനാലാണ് ഈ പേരു വന്നതു എന്നൊരു ഐതിഹ്യമുണ്ട്. കൂടാതെ അറുപത്തിനാലു് ബ്രാഹ്മണഗ്രാമങ്ങളിൽ പ്രധാനപ്പെട്ട ഒന്നാണ് ശുകപുരം എന്നും വിശ്വസിക്കപ്പെടുന്നു. പരശുരാമൻ ഉണ്ടാക്കിയ 32 ഗ്രാമങ്ങളിൽ ഒന്നാണു ശുകപുരം എന്നും ഒരു ഐതിഹ്യം ഉണ്ട്.
പ്രധാന ക്ഷേത്രങ്ങൾ
ശ്രീ ദക്ഷിണാമൂർത്തി ക്ഷേത്രം ദക്ഷിണേന്ത്യയിലെ പ്രധാനപ്പെട്ട ഒരു ദക്ഷിണാമൂർത്തി ക്ഷേത്രം ആണു. ഈ ക്ഷേത്രത്തിലെ പ്രതിഷ്ഠ നടത്തിയതു ശുകമഹർഷിയാണു എന്നു വിശ്വസിക്കുന്നു.
ശ്രീ കുളങ്കര ദേവീ ക്ഷേത്രത്തിലെ 14 ദിവസം നീണ്ടു നിൽക്കുന്ന പൂര മഹോത്സവം ഇവിടെയും പരിസര പ്രദേശങ്ങളിലും വളരെ പ്രസിദ്ധമാണു. ഈ മഹോത്സവത്തിന്റെ ഭാഗമായി ഈ 14 ദിവസങ്ങളിലും കമ്പരാമായണം തോൽപാവക്കൂത്ത് ഉണ്ട്.
വിഭാഗം:മലപ്പുറം ജില്ലയിലെ ഗ്രാമങ്ങൾ
ഛായാദേവി
ഹിന്ദു വിശ്വാസപ്രകാരം, സൂര്യദേവന്റെ ഒരു പത്നിയാണ് ഛായ. അപൂർവ്വവും ദിവ്യവുമായ ഒരു ജനനമായിരുന്നു ഛായയുടേത്. വിശാകന്മാവിനെ ധർമ്മ പ്രകാരം പിതാവായി സങ്കല്പിക്കുന്നു. സൂര്യദേവന്റ മൂന്നാമത്തെ പത്നിയായി ഛായയെ അംഗീകരിക്കുന്നു. സംജ്ഞാദേവിയുടെ പ്രതിബിംബം അഥവാ നിഴലാണ് ഛായ. വിശ്വകർമ്മാവിന്റെ മകളായ സംജ്ഞയായിരുന്നു സൂര്യദേവന്റെ ഭാര്യ. സൂര്യന്റെ ചൂടു സഹിക്കാനാകാതെ സംജ്ഞ തന്റെരൂപത്തിൽ മറ്റൊരുവളെ സൃഷ്ടിച്ചു. സംജ്ഞയുടെ ഛായയാകയാൽ ആ ദേവിക്ക് ഛായ എന്നുപേര്. തന്റെ സ്ഥാനത്ത് സൂര്യന്റെ പരിചര്യയ്ക്കായി ഛായയെ നിയോഗിച്ചിട്ട് സംജ്ഞ പിതൃഭവനത്തിലേക്കു പോയി. ഈ ആൾമാറ്റം സൂര്യൻ അറിഞ്ഞില്ല. ഛായയിൽ സൂര്യന് സന്താനങ്ങളുണ്ടായി. ഛായയിൽ സൂര്യനുണ്ടായ മകനാണു ശനി. തന്റെ അധികാരങ്ങളും ചുമതലകളും ഏൽപിച്ചു കൊണ്ട് സൂര്യദേവൻ അറിയാതെയാണ് സംജ്ഞ പോയത് എന്നാണ് ഹൈന്ദവ പുരാണ ഐതിഹ്യം വിരൽ ചൂണ്ടുന്നത്. സംജ്ഞാ ദേവിക്ക് സൂര്യദേവനിൽ ജനിച്ച ഇരട്ട മക്കളാണ് യമുനാ ദേവിയും, യമദേവനും. മറിച്ച് സൂര്യഭഗവാന് ഛായയിൽ ഉണ്ടായ പുത്രനാണ് ശനിദേവൻ അഥവാ ശനീശ്വരൻ. ഛായാദേവിയുടെ ശാപത്തിൽ നിന്ന് യമുനാ ദേവിയാണ് സഹോദരനെ രക്ഷിച്ചത് എന്നും കരുതപ്പെടുന്നു
അവലംബം
വർഗ്ഗം:ഹിന്ദു ദേവതമാർ
വസന്തമാലിക
അർദ്ധസമവൃത്തം എന്ന വിഭാഗത്തിൽ പെടുന്ന വൃത്തമാണ്‌ വസന്തമാലിക. ആദ്യത്തേയും മൂന്നാമത്തേയും വരികളിൽ സഗണം, സഗണം, ജഗണം എന്നിങ്ങനെ മൂന്ന് ഗണങ്ങളും അവസാനം രണ്ട് ഗുരുവും ; രണ്ടാമത്തേയും നാലാമത്തേയും വരികളിൽ സഗണം, ഭഗണം, രഗണം, യഗണം എന്നിങ്ങനെ നാല്‌ ഗണങ്ങളും വരുന്ന വൃത്തമാണ്‌ വസന്തമാലിക.
ഐസോലേഷൻ വാർഡ്
ആശുപത്രികളിലും മറ്റ് മെഡിക്കൽ സൗകര്യങ്ങളിലും, പകർച്ചവ്യാധികൾ ബാധിച്ച രോഗികളെ ഒറ്റപ്പെടുത്തി പാർപ്പിച്ച് ചികിത്സിക്കുന്നതിന് ഉപയോഗിക്കുന്ന ഒരു പ്രത്യേക വാർഡാണ് ഐസോലേഷൻ വാർഡ്. ഐലന്റ് എന്ന് അർത്ഥം വരുന്ന ഇൻസുല എന്ന ലാറ്റിൻ വാക്കിൽ നിന്നാണ് ഐസൊലേഷൻ എന്ന വാക്ക് ഉണ്ടായത് .വ്യക്തിഗത രോഗികൾക്കായി നിരവധി വാർഡുകൾ സാധാരണയായി ഒരു ഐസോലേഷൻ യൂണിറ്റിൽ സ്ഥാപിക്കുന്നു.
ഡിസൈൻ
വലത്ത്‌|ലഘുചിത്രം| 2000 ഒക്ടോബറിൽ [[എബോള പടർന്നപ്പോൾ, ഉഗാണ്ടയിലെ ഗുലു മുനിസിപ്പൽ ഹോസ്പിറ്റലിന്റെ ഐസോലേഷൻ വാർഡ്. ]] ഒരു ഐസോലേഷൻ വാർഡ് യൂണിറ്റിൽ, അണുബാധയുടെ വ്യാപനം കുറയ്ക്കുന്നതിന് നിരവധി നടപടികൾ നടപ്പിലാക്കുന്നു. യൂണിറ്റുകൾ സാധാരണയായി പ്രധാന ആശുപത്രിയിൽ നിന്ന് അകലേക്ക് മാറ്റി സ്ഥാപിക്കുന്നു. ആ യൂണിറ്റിന് മാത്രമായി പ്രത്യേകം സ്റ്റാഫ് പ്രവർത്തിക്കുന്നു. ചില ആശുപത്രികളിൽ യൂണിറ്റ് പ്രത്യേക കെട്ടിടത്തിലാണ് സ്ഥാപിച്ചിരിക്കുന്നത്. വായുവിലൂടെയുള്ള രോഗപകർച്ച കുറയ്ക്കുന്നതിന് സവിശേഷ വെന്റിലേഷൻ സൗകര്യമൊരുക്കുന്നു. ഏറ്റവും ഗുരുതരമായി രോഗം ബാധിച്ചവരെ പ്രത്യേക വാർഡുകളിൽ പാർപ്പിക്കുന്നു. എന്നിരുന്നാലും, ചില സാഹചര്യങ്ങളിൽ, പ്രത്യേകിച്ചും ഒരു വലിയ പകർച്ചവ്യാധി അനുഭവിക്കുന്ന പ്രദേശങ്ങളിൽ, താൽക്കാലിക ഐസൊലേഷൻ വാർഡുകൾ നിർമ്മിക്കുന്നു.
ഉപയോഗം
ഹാനികരമായ അണുബാധ മറ്റുള്ളവരിലേക്ക് പകരാൻ സാധ്യതയുള്ള രോഗികളെ ഒറ്റപ്പെടുത്തി പരിരക്ഷിക്കുന്നതിനും ചികിത്സിക്കുന്നതിനും ഐസൊലേഷൻ വാർഡുകൾ ഉപയോഗിക്കുന്നു. ഇൻഫ്ലുവൻസ പോലുള്ള രോഗങ്ങൾ മുതൽ എബോള വരെയുള്ള രോഗങ്ങളിൽ വ്യാപകമായി അത്തരം അണുബാധകൾ ഉണ്ടാകാം. എന്നിരുന്നാലും മരണനിരക്ക് കൂടുതലുള്ള രോഗങ്ങളുടെ സാഹചര്യത്തിൽ കൂടുതൽ മുൻകരുതലുകൾ എടുക്കുന്നു. പ്രധാന ആശുപത്രികൾക്ക് പുറത്ത്, തിരക്കില്ലാത്ത സ്ഥലങ്ങളിൽ ഐസൊലേഷൻ വാർഡുകൾ സ്ഥാപിക്കാൻ കഴിയും. പല പ്രധാന പാസഞ്ചർ കപ്പലുകളിലും ഐസോലേഷൻ വാർഡ് ആയി ഉപയോഗിക്കാവുന്ന പ്രത്യേക വാർഡുകളുണ്ട്.
അവലംബം
വർഗ്ഗം:സാംക്രമികരോഗങ്ങൾ
ഇൻഫന്റ് ജീസസ് സ്കൂൾ, കൊല്ലം
കൊല്ലം ജില്ലയിലെ തങ്കശ്ശേരിയിൽ പ്രവർത്തിക്കുന്ന ഒരു വിദ്യാലയമാണ് ഇൻഫന്റ് ജീസസ് ആംഗ്ലോ ഇന്ത്യൻ ഹയർ സെക്കന്ററി സ്കൂൾ. കൗൺസിൽ ഫോർ ദി ഇന്ത്യൻ സ്കൂൾ സർട്ടിഫിക്കറ്റ് എക്സാമിനേഷൻസിനു കീഴിലാണ് ഇത് പ്രവർത്തിക്കുന്നത്. 1940-ൽ കൊല്ലം രൂപതാ ബിഷപ്പായിരുന്ന ജെറോം എം. ഫെർണാണ്ടസാണ് ഈ വിദ്യാലയം സ്ഥാപിച്ചത്.
പോർച്ചുഗീസുകാർ, ഡച്ചുകാർ, ബ്രിട്ടീഷുകാർ എന്നിവരുടെ വാസകേന്ദ്രമായിരുന്ന തങ്കശ്ശേരിയിൽ ധാരാളം ആംഗ്ലോ ഇന്ത്യൻ വിഭാഗക്കാരുണ്ടായിരുന്നു. ഈ വിഭാഗത്തിൽപ്പെട്ട കുട്ടികൾക്ക് വിദ്യാഭ്യാസം നൽകുക എന്ന ലക്ഷ്യത്തോടെയാണ് ഇൻഫന്റ് ജീസസ് സ്കൂൾ പ്രവർത്തനം ആരംഭിച്ചത്. കാലക്രമേണ മറ്റു വിഭാഗക്കാർക്കും ഇവിടെ പ്രവേശനം അനുവദിച്ചു.
ചരിത്രം
ആംഗ്ലോ ഇന്ത്യൻ വിഭാഗത്തിലെ ആൺകുട്ടികൾക്കായി ഇൻഫന്റ് ജീസസ് ആംഗ്ലോ ഇന്ത്യൻ ബോയ്സ് സ്കൂളും പെൺകുട്ടികൾക്കായി മൗണ്ട് കാർമെൽ കോൺവെന്റ് ആംഗ്ലോ ഇന്ത്യൻ ഗേൾസ് ഹൈസ്കൂളും തങ്കശ്ശേരിയിൽ പ്രവർത്തനം ആരംഭിച്ചിരുന്നു. കൊല്ലം രൂപതയുടെ ബിഷപ്പായിരുന്ന ജെറോം എം. ഫെർണാണ്ടസിന്റെ നേതൃത്വത്തിലുള്ള പ്രാർത്ഥനാ ചടങ്ങുകളോടെ 1940 മേയ് 8-ന് ഇൻഫന്റ് ജീസസ് സ്കൂളിന്റെ ഉദ്ഘാടനം നടന്നു. മേരി നെറ്റോ ആയിരുന്നു ആദ്യ പ്രിൻസിപ്പാൾ. 15 വിദ്യാർത്ഥികളും 2 സ്റ്റാഫുകളുമായി ആരംഭിച്ച സ്കൂളിൽ നിലവിൽ 3500 വിദ്യാർത്ഥികളും 110 സ്റ്റാഫുകളുമുണ്ട്.
പുറംകണ്ണികൾ
വർഗ്ഗം:കൊല്ലം ജില്ലയിലെ വിദ്യാലയങ്ങൾ വർഗ്ഗം:കൊല്ലം ജില്ലയിലെ ഹൈ സ്‌കൂളുകൾ വർഗ്ഗം:കൊല്ലത്തെ ഹയർ സെക്കന്ററി സ്കൂളുകൾ
ചന്ദ്ര എക്സ്-റേ ദൂരദർശിനി
1999 ജൂലൈ 23 ആം തീയതി 45 അടി നീളമുള്ള എക്സ് റേ ദൂരദർശിനി നാസ വിക്ഷേപിച്ചു. ഇന്ത്യൻ ശാസ്തജ്ഞനായ ചന്ദ്രശേഖറിന്റെ ഓർമ്മക്കായി ഇതിന് ചന്ദ്ര എക്സ് റേ ദൂരദർശിനി ( Chandra X-ray Telescope) എന്ന് പേരു നൽകി. ഇതിനു മുൻപുണ്ടായിരുന്ന എക്സ് റേ ദൂരദർശിനികളേക്കാൾ നൂറു മടങ്ങു കൃത്യതയുള്ള ചിത്രങ്ങളാണ് ഇതിൽ നിന്ന് കിട്ടുന്നത്. ഭൂമിയുടെ അന്തരീക്ഷം ബഹിരാകാശത്തു നിന്നു വരുന്ന എക്സ് റേ രശ്മികളിൽ വലിയൊരളവും വലിച്ചെടുക്കും. ഭൂമിയിൽ സ്ഥാപിച്ചിരിക്കുന്ന എക്സ് റേ ദൂരദർശിനികളുടെ ഒരു പ്രധാന പരിമിതിയാണ് ഇത്. ഇതിനെ മറികടക്കാനാണ് ബഹിരാകാശത്ത് ഒരു ദൂരദർശിനി എന്ന ആശയം രൂപം കൊള്ളുന്നത്.
ഹബ്ബിൾ ബഹിരാകാശ ദൂരദർശിനി, കോപ്റ്റൺ ഗാമാ റേ ഒബ്സർവേറ്ററി, സ്പിറ്റ്സർ ബഹിരാകാശ ദൂരദർശിനി എന്നിവയോടൊപ്പം പ്രധാനപ്പെട്ട ഒന്നാണ് ചന്ദ്രയും..
നിർമ്മാണം
45 അടി നീളമുള്ള ഇതിൽ സവിശേഷതയ്യാർന്ന നാലു ജോഡി എക്സ് റേ കിരണ ദർപ്പണങ്ങളാണ് ഉണ്ടായിരുന്നത്. ഇവ പരമാണുക്കളുടെ തോതിലേക്ക് മൃദുലമാക്കിയിരുന്നു.ഇങ്ങനെ ഉപരിതല മൃദുത്വം നൽകിയതിനു ശേഷം ദർപ്പണത്തിൽ ഇറിഡിയം പൂശുന്നു.പിന്നിടവ 9 അടി നീളമുള്ള ഒരു ചട്ടകൂടിനുള്ളിൽ സ്ഥാപിക്കുകയായി.ഒരിഞ്ചിന്റെ അഞ്ചു കോടിയിലൊന്നു കൃത്യതയോടെയാണ് ഈ ജോലി നിർവഹിക്കപ്പെടുന്നത്.നാലു കൊല്ലങ്ങൾ കൊണ്ടാണ് ഇത്രയും പണികൾ പൂർത്തിയായത്.
ദർപ്പണങ്ങളിൽ നിന്ന് പ്രതലസ്പർശിയായിവരുന്ന എക്സ് കിരണങ്ങളെ സ്വീകരിക്കാൻ, ദർപ്പണങ്ങളുടെ ഫോക്കൽ ബിന്ദുവിൽ ഒരു ഹൈ റെസലൂഷൻ ക്യാമറ ( High Resolution Camera) ഉറപ്പിച്ചിട്ടുണ്ട്.ഒന്നര കിലോമീറ്റർ അകലെയുള്ള ഒരു ദിനപത്രം കൃത്യമായി വായിക്കാൻ കഴിയുന്നത്ര വിഭേദനക്ഷമതയുണ്ട്.രണ്ടു മൈക്രോ ചാനൽ ഫലകങ്ങളാനു ഈ ക്യാമറയുടെ പ്രധാൻ ഘടകം.
ചരിത്രം
1976ലാണ് റിക്കാർഡോ ജിയാക്കോണി, ഹാർവി തനാൻബാം എന്നിവർ ഈ പ്രോജക്റ്റ് (AXAF എന്ന പേരിൽ)നാസക്കു സമർപ്പിക്കുന്നത്. പ്രാഥമിക നിർമ്മാണപ്രവർത്തനങ്ങൾ അടുത്ത വർഷം തന്നെ മാർഷൽ സ്പെയ്സ് ഫ്ലൈറ്റ് സെന്റർ, സ്മിത്‌സോണിയൻ ആസ്ട്രോഫിസിക്കൽ ഒബ്സർവേറ്ററി എന്നിവിടങ്ങളിൽ ആരംഭിച്ചു. 1978ൽ തന്നെ നാസ ആദ്യത്തെ എക്സ്-റേ ദൂരദർശിനി ഐൻസ്റ്റീൻ ബഹിരാകാശാത്തേക്കു വിക്ഷേപിച്ചു. 1992ൽ ചന്ദ്രപ്രൊജക്റ്റിന്റെ ചെലവ് വെട്ടിക്കുറക്കുകയും ചന്ദ്ര പുനർരൂപകല്പന ചെയ്യുകയും ചെയ്തു. ഇതനുസരിച്ച് ആദ്യം നിർദ്ദേശിച്ചിരുന്ന പന്ത്രണ്ടു ദർപ്പണങ്ങളിൽ നിന്നും നാലെണ്ണവും ആറു ഉപകരണങ്ങളിൽ നിന്നും രണ്ടെണ്ണവും കുറച്ചു. ചന്ദ്രയുടെ ഭ്രമണപഥവും പുനർനിർണ്ണയിച്ചു.
പുറത്തേക്കുള്ള കണ്ണികൾ
വർഗ്ഗം:ബഹിരാകാശ ദൂരദർശിനികൾ വർഗ്ഗം:എക്സ് റേ ദൂരദർശിനികൾ